
转讜住驻讜转



讛转讜专讛 讛注讬讚讛 注诇讬谞讜 住讜讙讛 讘砖讜砖谞讬诐. 诇注谞讬谉 讚诐 谞讚讜转 谞讚专砖 讻砖讗讜诪专转 讚诐 讻砖讜砖谞讛 讗讚讜诪讛 专讗讬转讬 诪讬讚 驻讜专砖 讜讗''转 讜讛讗 讬讞讜讚 讚讗讜专讬讬转讗 讛讬讗 讻讚讚专砖讬谞谉 (诇注讬诇 讚祝 讻讗:) 诪讻讬 讬住讬转讱 讗讞讬讱 讘谉 讗诪讱 讜讛讬讻讬 讗转讗 拽专讗 讚讚讘专讬 拽讘诇讛 诇诪讬砖专讬 诪讗讬 讚讻转讬讘 讘讗讜专讬讬转讗 讜讬''诇 讚诇讗 讗住专讛 转讜专讛 讗诇讗 讻注讬谉 讗诪讜 讚诇讗 注讘讬讚讗 讚诪砖转专讬讗 讗讘诇 谞讚讛 住讜驻讛 诇讬讟讛专 讜诪讬讛讜 讛讬讻讗 讚诇讗 讘注诇 讗驻讬诇讜 谞讚讛 讗住讜专讛 诇讛转讬讬讞讚 讻讚讗诪专讬' 讘驻''拽 讚讻转讜讘讜转 (讚祝 讚.) 诇讗 讘注诇 讛讜讗 讬砖谉 讘讬谉 讛讗谞砖讬诐 讜讗砖转讜 讬砖讬谞讛 讘讬谉 讛谞砖讬诐 讜讗''转 讜讛讗 讗诪专讬' 讘驻''拽 讚砖讘转 (讚祝 讬讙.) 诪拽讬砖 讗砖转讜 谞讚讛 诇讗砖转 专注讛讜 诪讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专 讻讜' 讜驻讬' 砖诐 讘拽讜谞讟' 诪砖讜诐 讬讬讞讜讚 讚讗砖转 讗讬砖 讗祝 讗砖转讜 谞讚讛 讜讛讻讗 讗诪专 住讜讙讛 讘砖讜砖谞讬诐 讜讬''诇 讚讛讜讗 讘讘讙讚讜 讜讛讬讗 讘讘讙讚讛 讗住讜专讛 讘讗砖转 讗讬砖 讗驻讬' 讘诇讗 讬讬讞讜讚 诪砖讜诐 讗讬拽专讜讘讬 讚注转讛 砖谞讛谞讬谉 讜诪转讞诪诪讬谉 讝讛 诪讝讛 讜讬砖 转讬诪讛 诪''砖 讚讬讬讞讜讚 讚谞讚讛 砖专讬讬讗 诪住讜讙讛 讘砖讜砖谞讬诐 讜讛讜讗 讘讘讙讚讜 讜讛讬讗 讘讘讙讚讛 讗住专转 诪讛讬拽砖 讚讗砖转 讗讬砖 讗讬驻讜讱 讗谞讗 讜讬''诇 讚诪住转讘专 讟驻讬 诇讗住讜专 讛讜讗 讘讘讙讚讜 讜讛讬讗 讘讘讙讚讛 诇驻讬 砖诪转拽专讘讬谉 讬讞讚 讜谞讛谞讬谉 讝讛 诪讝讛 讻讚驻专讬砖讬转: 讜讬专讞 讗转 专讬讞 讘讙讚讬讜. 诇砖讜谉 专讬讞 砖讬讬讱 讘讚诐 谞讚讜转 讻讚讗诪专讬谞谉 讘住''驻 讻诇 讛讬讚 (谞讚讛 讚祝 讻:) 讛讛讬讗 讗讬转转讗 讚讗转讬讗 讚诪讗 拽诪讬讛 讚专''讗 讗专讞讬讛 讗诪专 讛讗讬 讚诐 讞讬诪讜讚 讛讜讗:

专讘讬谞讜 讞谞谞讗诇

讗"诇 讛讛讜讗 诪讬谞讗 诇专讘 讻讛谞讗 讗诪专讬转讜 谞讚讛 砖专讬 诇讙讘专讛 讚讬诇讛 诇讬讬讞讜讚讬 讘讛讚讛 讗驻砖专 讗砖 讘谞注讜专转 讜讗讬谞讛 诪讛讘讛讘转 讗"诇 讛转讜专讛 诪注讬讚讛 注诇讬谞讜 砖讗驻讬诇讜 住讜讙讛 讘砖讜砖谞讬诐 讗讬谉 讗谞讜 驻讜专爪讬诐 驻专爪讛. 讻驻诇讞 讛专诪讜谉 专拽转讱 讗驻讬诇讜 专讬拽谞讬谉 砖讘讬砖专讗诇 诪诇讬讗讬谉 诪爪讜转 讻专诪讜谉:



讛谞讛讜 讘专讬讜谞讬 讚讛讜讜 讘砖讬讘讘讜转讬讛 讚专' 讝讬专讗 讚讛讜讛 诪拽专讘 诇讛讜 专' 讝讬专讗 讻讬 讛讬讻讬 讚谞讬讛讚专讜 讘转讬讜讘转讗 讜讛讜讬 拽驻讚讬 专讘谞谉 讻讚 谞讞 谞驻砖讬讛 讚专' 讝讬专讗 讗诪专讜 注讚 讛讗讬讚谞讗 讛讜讛 专' 讝讬专讗 讘注讬 注诇谉 专讞诪讬 讛砖转讗 诪讗谉 讘注讬 注诇谉 专讞诪讬 讛专讛专讜 讘诇讘讬讬讛讜 讜讛讚专讬 讘转讬讜讘转讗:



砖诇砖 砖讜专讜转 砖诇 转诇诪讬讚讬 讞讻诪讬诐 讻讜'. 讗诪专 讗讘讬讬 砖"诪 讻讜诇讛讜 谞讬讬讚讬 讜诇讬诪讗 诇讛讜 注讚 讛讗讬讚谞讗 讛讜讬谞讗 讬转讬讘 讘专讬砖讗 讜讛砖转' 诪讜转讘讬转讜 诇讬 讘住讜驻讗 讗诪专讬谞谉 诇讬讛 讛讜讬 讝谞讘 诇讗专讬讜转 诇讗 专讗砖 诇砖讜注诇讬诐:



诪转谞讬' 讻讬爪讚 诪讗讬讬诪讬谉 注诇 注讚讬 谞驻砖讜转 讜讻讜':





讛诪讗讬专讬

讛诪砖谞讛 讛砖诇讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜讛讜讗 砖讗诪专 讻讬爪讚 诪讗讬讬诪讬谉 注诇 注讬讚讬 谞驻砖讜转 讜讻讜' 驻讬专讜砖 讻砖讛注讚讬诐 讘讗讬诐 诇讘讬转 讚讬谉 诇讛注讬讚 注诇 讗讞讚 讘注讘讬专讛 砖讬砖 讘讛 诪讬转转 讘讬转 讚讬谉 讛住谞讛讚专讬谉 砖讜讗诇讬谉 诇讜 讗诐 诪讻讬专讬谉 讗讜转讜 讜讗诐 讛转专讜 讘讜 讜讛诐 诪砖讬讘讬谉 砖讻谉 讛讬讜 诪讗讬讬诪讬谉 讗讜转诐 拽讜讚诐 砖讬转讞讬诇讜 讘讚专讬砖讛 讜讞拽讬专讛 讚专讱 讻诇诇 讛讗讬讱 爪专讬讱 诇讛讝讛专 砖诇讗 诇讛拽诇 讘注谞讬谉 讛专讬讙转 讗讚诐 砖诇讗 讻讚讬谉 讜讗讜诪专讬诐 诇讛诐 讛转讘讜谞谞讜 讘注爪诪讻诐 讛讗讬讱 讗转诐 诪注讬讚讬诐 讘讻讱 砖诪讗 转讗诪专讜 诪讗讜诪讚 讜讗驻讬诇讜 讗讜诪讚 讛诪讜讻讬讞 讻讙讜谉 砖专讗讬转诐 讗讞讚 专抓 讗讞专 讞讘讬专讜 诇讞讜专讘讛 讜专爪转诐 讗讞专讬讜 讜诪爪讗转诐 讞专讘 讘讬讚讜 讜讚诐 诪讟驻讟祝 讜讛专讜讙 诪驻专驻专 砖讗诐 讻讱 专讗讬转诐 讗讬谉 讘讚讘专讬讻诐 讻诇讜诐 讗讜 砖诪讗 砖诪注转诐 砖讻谉 注讚 诪驻讬 注讚 讗讜 诪驻讬 谞讗诪谉 讗讜 砖诪讗 讻砖讗转诐 讘讗讬诐 诇讛注讬讚 讗讬 讗转诐 讬讜讚注讬诐 砖住讜驻谞讜 诇讘讚讜拽 讗转讻诐 讘讚专讬砖讛 讜讞拽讬专讛 讜注诇 讻诇 驻谞讬诐 讗转诐 爪专讬讻讬诐 诇讬讝讛专 讘讻讱 讜讛讜讜 讬讜讚注讬诐 砖诇讗 讻讚讬谞讬 诪诪讜谞讜转 讚讬谞讬 谞驻砖讜转 砖讚讬谞讬 诪诪讜谞讜转 讗讚诐 诪讞讝讬专 诪诪讜谞讜 讜诪转讻驻专 诇讜 讗讘诇 讚讬谞讬 谞驻砖讜转 讛专讬 讚诪讜 讜讚诐 讝专注讜 转诇讜讬 讘讜 注讚 住讜祝 讻诇 讛注讜诇诐 砖讻谉 诪爪讬谞讜 讘拽讬谉 砖讛专讙 讗转 讗讞讬讜 讜谞讗诪专 拽讜诇 讚诪讬 讗讞讬讱 爪讜注拽讬诐 讗诇讬 诪谉 讛讗讚诪讛 讚诐 讗讞讬讱 诇讗 谞讗诪专 讗诇讗 讚诪讬 讗讞讬讱 讚诪讜 讜讚诐 讝专注讬讜转讬讜 讜诇讗 转讗诪专 诇讗 讗讬讘讚转讬 讗诇讗 谞驻砖 讗讞转 砖诇驻注诪讬诐 讗讞讚 诪诪诇讗 讗转 讛注讜诇诐 诇驻讬讻讱 谞讘专讗 讗讚诐 讛专讗砖讜谉 讬讞讬讚讬 诇诇诪讚讱 砖讻诇 讛诪讗讘讚 谞驻砖 讗讞转 讻讗诇讜 讗讬讘讚 注讜诇诐 诪诇讗 讜讻诇 讛诪拽讬讬诪讛 讻讗诇讜 拽讬讬诐 注讜诇诐 诪诇讗 讜讗注"驻 砖讬砖 诪拽讜诐 诇讛诪讜谉 诇爪专祝 讘讜 讟注诪讬诐 讗讞专讬诐 讚专讱 讛注专讛 讘诪讚讜转 砖诇讗 讬讗诪专 讗讚诐 诇讞讘专讜 讗讘讗 讙讚讜诇 诪讗讘讬讱 讗讜 讚专讱 讛注专讛 讘讗诪讜谞讛 诇讜诪专 砖讛讗讞讚 讘专讗 讗讞讚 讜诇讗 讬讛讜 诪讬谞讬诐 讗讜诪专讬诐 讛专讘讛 专砖讜讬讜转 讘砖诪讬诐 诪"诪 讬砖 诇讻诐 诇讛转注讜专专 注诇 讝讜 讜讻谉 专讗讜讬 砖转转注讜专专讜 砖讻诇 讘谞讬 讗讚诐 讘讗讬谉 讘爪讜专转 讗讚诐 讛专讗砖讜谉 讜讗讬谉 驻谞讬 讗讞讚 讚讜诪讬谉 诇驻谞讬 讞讘讬专讜 讜诪转讜讱 讻讱 讻诇 讗讞讚 讜讗讞讚 爪专讬讱 砖讬讞砖讜讘 讘注爪诪讜 讚专讱 讛注专讛 砖讘砖讘讬诇讜 谞讘专讗 讛注讜诇诐 讜砖讬讞砖讜讘 讻谉 注诇 讞讘讬专讜 注讚 砖诪转讜讱 讻讱 讬讛讗 讚诪讜 讬拽专 讘注讬谞讬讜 讜讻诇 讻讬讜爪讗 讘讚讘专讬诐 讗诇讜 讜讗讞"讻 诪讝讛讬专讬谉 讗讜转诐 砖诇讗 诇讛转专讻讱 诇讗讜转诐 讛讚讘专讬诐 注讚 砖讬讻讘砖讜 注讚讜转诐 讜讛讜讗 砖讗诪专讜 砖诪讗 转讗诪专讜 诪讛 诇谞讜 讘爪注专 讛讝讛 讞讬讬讘讬诐 讗转诐 讘讻讱 砖谞讗诪专 讗诐 诇讗 讬讙讬讚 讜谞砖讗 注讜谞讜 砖诪讗 转讗诪专讜 诪讛 诇谞讜 诇讞讜讘 讘讚诪讜 砖诇 讝讛 讛诇讗 讻讘专 谞讗诪专 讘讗讘讚 专砖注讬诐 专谞讛 讜诪讗专讬讻讬诐 讘讚讘专讬诐 讗诇讜 讻驻讬 专爪讜谞诐 讜讗诐 注讜诪讚讬谉 讘讚讘专讬讛诐 诪讻谞讬住讬谉 讙讚讜诇 砖讘讛诐 讜讘讜讚拽讬谉 讗讜转讜 讘讚专讬砖讛 讜讞拽讬专讛 注诇 讛讚专讱 砖讬转讘讗专 讘驻专拽 砖讗讞专 讝讛:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





讬讚 专诪"讛

讜讚讬讬拽讬谞谉 讘讙诪专讗 诪谞讗 讛谞讬 诪讬诇讬 讚住谞讛讚专讬 讘注讙讜诇讛 讛讜讜 讬转讘讬 讗诪专 专讘 讗讞讗 讗诪专 拽专讗 砖专专讱 讻讜' 诪住讛专 拽讗 驻砖讬讟 诇讛 诇驻讬 砖讛讜讗 注讙讜诇 讜拽讗 诪驻专讬砖 讜讗讝讬诇 讚讻讜诇讬讛 拽专讗 讘住谞讛讚专讬 讻转讬讘 砖专专讱 讝讜 住谞讛讚专讬 讻讜' 注讬拽专 诪诇讛 讝讜 诇砖讜谉 讟讬讘讜专 讛讜讗 讻讚讻转讬讘 (讬讞讝拽讗诇 讟状讝:讚壮) 诇讗 讻专转 砖专专讱 讜诇驻讬 砖讟讬讘讜专讜 砖诇 讗讚诐 讘讗诪爪注讬转讜 谞拽专讗 讗诪爪注讜 砖诇 讚讘专 讟讘讜专 讻注谞讬谉 砖谞讗诪专 (砖讜驻讟讬诐 讟壮:诇状讝) 讛谞讛 注诐 讬讜专讚讬诐 诪注诐 讟讘讜专 讛讗专抓 讜住谞讛讚专讬 讘诇砖讻转 讛讙讝讬转 砖讘讘讬转 讛诪拽讚砖 讛讬转讛 讬讜砖讘转 讜讘讬转 讛诪拽讚砖 讘讗诪爪注讜 砖诇 注讜诇诐 讛讜讗 注讜诪讚 讻讚讻转讬讘 (讬讞讝拽讗诇 讛壮:讛壮) 讝讗转 讬专讜砖诇讬诐 讘转讜讱 讛讙讜讬诐 砖诪转讬讛 讜住讘讬讘讜转讬讛 讗专爪讜转 讗诇 讬讞住专 讛诪讝讙 砖谞讬 讞诇拽讬 诪讬诐 讜讗讞讚 讬讬谉 讻讚诪驻专砖 讘谞讚讛 (讬"讟.) 讚拽转谞讬 讛转诐 讙讘讬 诪专讗讛 讚诪讬诐 讜讻诪讝讜讙 讜讛讬讬谞讜 讚讻转讬讘 讗诇 讬讞住专 讛诪讝讙 讗诇 讬讞住专讜 诪谉 讛讞诇拽 讛砖诇讬砖讬 砖讛讜讗 讻讚讬 讛专讗讜讬 诇讬诪讝讙 讜讛讬讬谞讜 注砖专讬诐 讜砖诇砖讛 砖讛谉 砖诇讬砖 砖诇 砖砖讬诐 讜转砖注 讚讗诇讜 讛谞讱 转专讬 讻讬讜谉 讚诇讗 诪砖讻讞转 讘讛讜 砖诇讬砖 诇讗 拽讗 讞砖讬讘 诇讛讜 讜讗注"讙 讚讗诪专 专讘讗 (讘"讘 爪"讜:) 讻诇 讞诪专讗 讚诇讗 专诪讬 注诇 讞讚 转诇转讗 诪讬讗 诇讗讜 讞诪专讗 讛讜讗 专讘讗 诇讞讜讚讬讛 讛讜讗 讚讛讜讛 讬讛讬讘 讘讬讛 讻讬 讛讗讬 砖讬注讜专讗 讻讚讗诪专讬谞谉 讘谞讚专讬诐 (谞"讛.) 讛讗讬 诪讝讙讗 讚诪讬 诇诪讝讙讗 讚专讘讗 讘专讬讛 讚专讘 讬讜住祝 讘专 讞诪讗. 讜讻讚讗诪专 谞诪讬 讘讘"诪 驻' 讛讝讛讘 (讘讘讗 诪爪讬注讗 住'.) 讚拽讗诪专 专讘讗 诪讝讙讗 讚讬讚讬 诪讬讚注 讬讚讬注 讻诇讜诪专 砖讛讬讛 专讙讬诇 诇转转 讘讜 诪讬诐 讛专讘讛 讗讘诇 专讜讘 讘谞讬 讗讚诐 诇讗 讛讬讜 谞讜转谞讬谉 讗诇讗 讞诇拽 讗讞讚 讬讬谉 讜砖谞讬 讞诇拽讬 诪讬诐 讻讚讗讬转讗 讘谞讚讛 讜讗注"讙 讚讘驻' 讛诪讜爪讬讗 讬讬谉 (砖讘转 注"讝.) 诪砖谞讬 讘讛 讚砖谞讬 讬讬谉 讛砖专讜谞讬 讚专驻讬 讗讬 谞诪讬 讛转诐 诇注谞讬谉 讞讝讜转讗 讗讬转诪专 讗讘诇 诇注谞讬谉 讟注诪讗 讘注讬谞谉 讟驻讬 注诇 讻专讞讬讱 讛讻讗 讙讘讬 住谞讛讚专讬 讟驻讬 砖讬讬讱 讘讛讜 注谞讬讬谞讗 讚讞讝讜转讗 诪注谞讬讬谞讗 讚讟注诪讗 讜转讜 讚讗注"讙 讚讗诪专讬谞谉 讛转诐 诇注谞讬谉 讞讝讜转讗 讗讬转诪专 诇讗讜 诇诪讬诪专讗 讚诇注谞讬谉 讟注诪讗 诇讗讜 诪讝讙 讛讜讗 讗诇讗 诇诪讬诪专讗 讚讻诇 讛讬讻讗 讚讗讬讻讗 专讬讘注讗 讞诪专讗 诇讗 谞驻讬拽 诪讻诇诇 诪讝讙 讜讛讻讬 诪砖诪注 诪讬诇转讬讛 讚专讘讗 讚拽讗诪专 讻诇 讞诪专讗 讚诇讗 讚专讬 注诇 讞讚 转诇转讗 诪讬讗 诇讗讜 讞诪专讗 讛讜讗 讚诪砖诪注 讚专讘讗 讻讬 拽讗 谞拽讬讟 砖讬注讜专讗 专讘讗 讚讬讻讬诇 讞诪专讗 诇诪讚专讗 诪诪讬讗 拽讗 谞拽讬讟 讜诇注讜诇诐 讗讬 讛讜讬 注诇 讞讚 转专讬 诪讬讗 讞诪专讗 诪讝讬讙讗 诪讬拽专讬 讗驻讬' 诇注谞讬谉 讟注诪讗 讚讗讬 诇讗讜 讛讻讬 诇讗 讛讜讛 拽专讬 诇讬讛 转谞讗 诪讝讙 讜拽专讗 讚讻转讬讘 讗诇 讬讞住专 讛诪讝讙 讘砖讬注讜专讗 讚诪讬拽专讬 诪讝讙讗 讘讬谉 诇注谞讬谉 讟注诪讗 讘讬谉 诇注谞讬谉 讞讝讜转讗 拽讗 诪讬讬专讬 讜讛讬讬谞讜 讞诇拽 讗讞讚 讬讬谉 讜砖谞讬 讞诇拽讬诐 诪讬诐:



住讜讙讛 讘砖讜砖谞讬诐 讻讜' 砖讗驻讬' 住讜讙讛 讘砖讜砖谞讬诐 砖讗讬谉 讻讗谉 砖讜诐 住讬讬讙 诇诪谞讜注 讘谞讬 讗讚诐 诇讛讻谞住 讜讻"砖 砖讛砖讜砖谞讬诐 诪专讙讬诇讬诐 讘谞讬 讗讚诐 诇讘讗 诇讗 讬驻专爪讜 讘讛谉 驻专爪讜转 讻讚诪驻专砖 讜讗讝讬诇 讙讘讬 谞讚讛 砖讗注"驻 砖讛讗砖 讚讘讜拽讛 讘谞注讜专转 讗讬谞讛 诪讛讘讛讘转 讜驻砖讜讟讛 讛讬讗 讜讚讜拽讗 讘砖讗专 讗讬谞砖讬 讚注诇诪讗 讚砖讻讬讞讗 诇讬讛 讗讬转转讗 诪拽诪讬 讛讻讬谉 讚诇讗 谞驻讬砖 讬爪专讬讛讜 讗讘诇 讞转谉 讚诇讗 讛讜讛 砖讻讬讞讗 诇讬讛 注讚 讛砖转讗 讜谞驻讬砖 讬爪专讬讛 诇讗 讻讚诪驻讜专砖 讘专讬砖 驻专拽 讘转讜诇讛 谞砖讗转 (讚') 讜讻诇 砖讻谉 讙讘讬 讬讬讞讜讚 讚驻谞讜讬讬讛 讜讬讬讞讜讚 讚讗砖转 讗讬砖 讚讻诇 诇讙讘讬 诪讬诇转讗 讞讚转讗 谞驻讬砖 讬爪专. 诪注砖讛 讚专' 讝讬专讗 讚讗讬拽专讬 拽讟讬谞讗 讞专讬讱 砖拽讬讛 诪砖讜诐 砖讛讜讛 砖讙专 转谞讜专讗 讜讘讚讬拽 谞驻砖讬讛 讘讙讜讬讛 讬讛讘讜 讘讬讛 专讘谞谉 注讬谞讬讬讛讜 讜讗讬讞专讱 砖拽讬讛 讜拽专讜诇讬讛 拽讟讬谞讗 讞专讬讱 砖拽讬讛:



驻讬住拽讗 诇讗 讛讬讛 讬讜砖讘 讘诪拽讜诪讜 砖诇 专讗砖讜谉 讻讜' 讗诪专 讗讘讬讬 砖"诪 讻讬 谞讬讬讚讬 讻讜诇讛讜 谞讬讬讚讬 诪诪拽讜诪讜 砖诇 谞驻拽讚 讜诇诪讟讛 砖诇 专讗砖讜谉 讻讬爪讚 讛专讬 砖诪转 讙讚讜诇 砖讘住谞讛讚专讬 诪注诇讬谉 讗转 讛砖谞讬 讛住诪讜讱 诇讜 诇诪拽讜诪讜 砖诇 专讗砖讜谉 讜砖诇讬砖讬 讘诪拽讜诪讜 砖诇 砖谞讬 讜讻谉 讻讜诇谉 讜讙讚讜诇 砖讘砖讜专讛 专讗砖讜谞讛 讬讜砖讘 讘诪拽讜诪讜 砖诇 讗讞专讜谉 砖讘住谞讛讚专讬 讜讛砖谞讬 诇讜 讬讜砖讘 讘诪拽讜诪讜 砖诇 专讗砖讜谉 讜讻谉 讻讜诇谉 讜讙讚讜诇 砖讘砖讜专讛 砖谞讬讬讛 讬讜砖讘 讘住讜祝 砖讜专讛 专讗砖讜谞讛 讜讛砖谞讬 砖讘砖谞讬讛 讘讗 诇讜 诇诪拽讜诪讜 砖诇 专讗砖讜谉 砖讘砖谞讬讛 讜讻谉 讻讜诇谉 讜讙讚讜诇 砖讘砖诇讬砖讬转 讘讗 诇讜 诇住讜祝 砖讜专讛 砖谞讬讬讛 讜砖谞讬 砖讘砖诇讬砖讬转 讬讜砖讘 讘诪拽讜诪讜 砖诇 专讗砖讜谉 讜讙讚讜诇 砖讘拽讛诇 讬讜砖讘 讘住讜祝 砖讜专讛 砖诇讬砖讬转 诇驻讬 砖拽讟谉 砖讘住谞讛讚专讬 讙讚讜 诪讙讚讜诇 砖讘砖讜专讜转 讜拽讟谉 砖讘砖讜专讛 专讗砖讜谞讛 讙讚讜诇 诪讙讚讜诇 砖讘砖谞讬讬讛 讜拽讟谉 砖讘砖谞讬讬讛 讙讚讜诇 诪讙讚讜诇 砖讘砖诇讬砖讬转 [讜拽讟谉 砖讘砖诇讬砖讬转] 讙讚讜诇 诪讙讚讜诇 砖讘拽讛诇 诇驻讬讻讱 诪讜砖讬讘讬谉 讗讜转谉 讚专讱 讙讚讜诇转谉:



诪转谞讬' 讻讬爪讚 诪讗讬讬诪讬谉 注诇 注讬讚讬 谞驻砖讜转 讻讜' 砖诪讗 转讗诪专讜 诪讗讜诪讚 讘讙诪专讗 诪驻专砖 讻讬爪讚 诪讗讜诪讚. 讜诪砖诪讜注讛 砖讬爪讗 拽讜诇 讘专讘讬诐 砖驻诇讜谞讬 讛专讙讜 诇讝讛 讜讗转诐 住讘讜专讬诐 砖讗诐 诇讗 讛讬讛 讗诪转 诇讗 讛讬讛 讛拽讜诇 讬讜爪讗 讘专讘讬诐. 注讚 诪驻讬 注讚 砖砖谞讬讛诐 砖诪注转诐 诪驻讬 砖谞讬诐 讗讞专讬诐 砖讛注讬讚讜 诇驻谞讬讻诐 砖专讗讜 讗转 讛诪注砖讛 讜讻诇 讗讞讚 诪讻诐 注讚 诪驻讬 注讚 讛讜讗 讜讗转诐 住讘讜专讬诐 讛讜讗讬诇 讜讗讜转诐 讛注讬讚讜 诇讻诐 砖专讗讜 讗转 讛诪注砖讛 讙诐 讗转诐 讬讻讜诇讬诐 诇讛注讬讚 诪驻讬讛诐 讻讗讬诇讜 讗转诐 注爪诪讻诐 专讗讬转诐 讜讗讬 讗转诐 讬讜讚注讬谉 砖讗讬谉 讝讜 注讚讜转 谞讻讜谞讛 砖讛专讬 讗讬谉 讗转诐 讬讜讚注讬诐 讗诐 讗诪转 讛讜讗 诪讛 砖讛注讬讚讜 诇讻诐 讜讗诐 诇讗讜. 讗讜 砖诪讗 诪驻讬 讗讚诐 谞讗诪谉 砖诪注转诐 讜讗转诐 住讘讜专讬诐 诇讛注讬讚 注诇 驻讬讜 讻讗讬诇讜 专讗讬转诐 讘注讬谞讬讻诐 诪转讜讱 砖讘专讜专 诇讻诐 砖讛讜讗 谞讗诪谉. 讜讻诇 讗讞讚 讜讗讞讚 诪讛讚讘专讬诐 讛诇诇讜 爪专讬讱 诇讛讜讚讬注谉 诇驻讬 砖讻诇 讗讞讚 讬砖 讘讜 爪讚 拽诇 讜爪讚 讞诪讜专 诪讛 砖讗讬谉 讻谉 讘砖讗专. [诪讗讜诪讚 讬砖 讘讜 爪讚 拽诇 砖讛专讬 诇讗 专讗讜 讜诇讗 砖诪注讜 讙讜驻讜 砖诇 诪注砖讛] 讜讬砖 讘讜 爪讚 讞诪讜专 砖讛专讬 专讗讜 讘注讬谞讬讛诐 诪拽爪转 讛讚讘专讬诐 讜讛注谞讬谉 诪讜讻讬讞 诪讛 砖讗讬谉 讻谉 讘砖讗专 讜讻谉 诪砖诪讜注讛 讬砖 讘讛 爪讚 拽诇 砖讛专讬 诇讗 专讗讜 讚讘专 讜讙诐 诇讗 砖诪注讜 诪诪讬 砖专讗讛 诪讛 砖讗讬谉 讻谉 讘砖讗专 讜讬砖 讘讜 爪讚 讞诪讜专 砖讛专讬 讬爪讗 讛拽讜诇 讘专讘讬诐 诪讛 砖讗讬谉 讻谉 讘砖讗专 讜讻谉 讘注讚 诪驻讬 注讚 讬砖 讘讜 爪讚 拽诇 砖讛专讬 诇讗 专讗讜 讚讘专 讘注讬谞讬讛诐 讜诇讗 砖诪注讜 讗诇讗 诪驻讬 砖谞讬诐 讜讗讬谞谉 诪讻讬专讬谉 讗讜转诐 讗诐 谞讗诪谞讬谉 讛谉 讜讗诐 诇讗讜 讜讬砖 讘讜 爪讚 讞诪讜专 砖讛专讬 砖诪注讜 诪驻讬 砖谞讬诐 砖讛注讬讚讜 讘驻谞讬讛诐 砖专讗讜 讙讜驻讜 砖诇 诪注砖讛 诪讛 砖讗讬谉 讻谉 讘砖讗专 讜讻谉 诪驻讬 讗讚诐 谞讗诪谉 讗注"驻 砖讗讞讚 诪砖诪注 讬砖 讘讜 爪讚 拽诇 讜讬砖 讘讜 爪讚 讞诪讜专 讬砖 讘讜 爪讚 拽诇 砖讛专讬 诪驻讬 讗讚诐 讗讞讚 砖诪注讜 讜讬砖 讘讜 爪讚 讞诪讜专 砖讛专讬 诪讻讬专讬谉 讘讜 砖讛讜讗 谞讗诪谉 诪讛 砖讗讬谉 讻谉 讘砖讗专. 讗讜 砖诪讗 讗转诐 诪转讻讜讜谞讬诐 诇讛注讬讚 注讚讜转 砖拽专 讜讗讬 讗转诐 讬讜讚注讬诐 砖住讜驻讜 诇讘讚讜拽 讗转讻诐 讘讚专讬砖讛 讜讘讞拽讬专讛 讛讬讜 讬讜讚注讬谉 讻讜':



诇驻讬讻讱 谞讘专讗 讗讚诐 讬讞讬讚讬 讘注讜诇诐 诇诇诪讚 砖讻诇 讛诪讗讘讚 谞驻砖 讗讞转 讻讜' 砖讛专讬 诪讗讚诐 讗讞讚 谞转讬讬砖讘 讛注讜诇诐. 讜注讜讚 砖诇讗 讬讛讬讜 讛诪讬谞讬谉 讗讜诪专讬诐 专砖讜讬讜转 讛专讘讛 讘砖诪讬诐 讜讻诇 讗讞讚 诪讛谉 讘专讗 砖诇讜. 讚讘专 讗讞专 诇诇诪讚讱 砖讻砖诐 砖谞转诪诇讗 讛注讜诇诐 讻诇讜 诪讗讚诐 讗讞讚 讻讱 讻诇 讛谞诪爪讗讜转 讘讜专讗 讗讞讚 讘专讗诐 讜住讬诪谞讬讱 讛诇讗 讗讘 讗讞讚 诇讻诇谞讜 讛诇讗 讗诇 讗讞讚 讘专讗谞讜 (诪诇讗讻讬 讘壮:讬壮) 讜注讜讚 诇讻讱 谞讘专讗 讬讞讬讚讬 诇讛讙讬讚 讙讚讜诇转讜 砖诇 诪诇讱 诪诇讻讬 讛诪诇讻讬诐 讛拽讘"讛 讻讜' 诇驻讬讻讱 讻诇 讗讞讚 讜讗讞讚 讞讬讬讘 诇讜诪专 讘砖讘讬诇讬 谞讘专讗 讛注讜诇诐 注讬拽专 讛讗 诪讬诇转讗 砖讻诇 讛谞讘专讗讬诐 讘注讜诇诐 砖诇 诪讟讛 诇讗 谞讘专讗讜 讗诇讗 讘砖讘讬诇 讛讗讚诐 讻讬 讛讗 讚转谞讬讗 诇拽诪谉 (住谞讛讚专讬谉 诇"讞.) 讗讚诐 讘注专讘 砖讘转 谞讘专讗 诪驻谞讬 诪讛 谞讘专讗 讘注专讘 砖讘转 讻讚讬 砖讬讻谞住 诇住注讜讚讛 诪讬讚 诪砖诇 诇诪诇讱 讘砖专 讜讚诐 砖讘谞讛 驻诇讟讬专讬谉 讜砖讻诇诇谉 讜讛转拽讬谉 住注讜讚讛 讜讗讞"讻 讛讻谞讬住 讗讜专讞讬诐 讜讻讬讜谉 砖讻诇 讗讞讚 讜讗讞讚 讞砖讜讘 诇驻谞讬 讛诪拽讜诐 诇讘专讜讗 诇讜 爪讜专讛 讘驻谞讬 注爪诪讛 讞讬讬讘 诇讜诪专 讘砖讘讬诇讬 谞讘专讗 讛注讜诇诐 讜诇讛讜讚讜转 诇驻谞讬 讛诪拽讜诐 注诇 讻讱. 讜讬砖 讗讜诪专讬诐 讞讬讬讘 诇讜诪专 讞砖讜讘 讗谞讬 讘注讜诇诐 讜诇讗 讗讟专讜讚 注爪诪讬 诪谉 讛注讜诇诐 讘注讘讬专讛 讗讞转 讜讬诪砖讱 讛讬诪谞讛 讜讗讬 讗讬转讬讛 诇讛讗讬 驻讬专讜砖讗 讛讻讬 讛讜讛 诪讬讘注讬 诇讬讛 诇驻专讜砖讬 讞讬讬讘 诇讜诪专 讘砖讘讬诇讬 谞讘专讗 讛注讜诇诐 讜讗诐 讗谞讬 讟讜专讚 注爪诪讬 谞诪爪讗转讬 诪讗讘讚 讗转 讻诇 讛注讜诇诐 讻讜诇讜 砖谞讘专讗 讘砖讘讬诇讬 讜讛谞讛 讛讜讗 转诇讜讬 讘讬. 



诪住转讘专讗 讚讛讗讬 讚专砖讗 讚讚专砖讬' 讙讘讬 讚诪讬 讗讞讬讱 砖讛讬讛 讚诪讜 诪讜砖诇讱 注诇 讛注爪讬诐 讜注诇 讛讗讘谞讬诐 讜讻谉 讛讗讬 讟注诪讗 讚讗诪专 诇讘专讬讗转 讛讗讚诐 讬讞讬讚讬 讘注讜诇诐 诪驻谞讬 砖诇讜诐 讛讘专讬讜转 讜诪驻谞讬 讛诪讬谞讬谉 讜诇讛讙讬讚 讙讚讜诇转讜 砖诇 诪诇讱 诪诇讻讬 讛诪诇讻讬诐 诇讗 讗诪专讬谞谉 诇讛 诇住讛讚讬 讚讻"砖 讚诪转驻拽专讬 讻讬 砖诪注讬 讚讛讗讬 讚诪讬 讗讞讬讱 诇讗讜 诇讚诪讜 讜讚诐 讝专注讬讜转讬讜 讗转讗 讜讻谉 讻讬 讬讚注讬 讚讗讬讻讗 讟注诪讗 讗讞专讬谞讗 诇讘专讬讗转讜 砖诇 讗讚诐 讬讞讬讚讬 诇讘讚 诪拽诪讬讬转讗 讚讗讬转 讘讛 讗讬讜诐 讚拽转谞讬 砖讻诇 讛诪讗讘讚 谞驻砖 讗讞转 诪讬砖专讗诇 讻讗讬诇讜 讗讬讘讚 注讜诇诐 诪诇讗 讜讛讗讬 讚转谞讬谞谉 诇讛讜 诇讻讜诇讛讜 讛谞讬 讟注诪讬 诇讗讜 诇诪讬诪专讗 讚讻讜诇讛讜 讗诪专讬谞谉 诇讛讜 诇住讛讚讬 讗诇讗 转谞讗 讛讜讗 讚讘注讗 诇驻专讜砖讬 讻讜诇讛讜 诪讬诇讬 讜讟注诪讬 讚讛讜讜 诇讬讛 诇诪讚专砖 讜诇注讜诇诐 诇讗 讗诪专讬谞谉 诇讛讜 诇住讛讚讬 诪讛谞讬 诪讬诇讬 讗诇讗 讛谞讛讜 诪讬诇讬 讚讗讬转 讘讛讜 讗讬讜诐. 讜讬砖 诪驻专砖讬诐 诇驻讬讻讱 讻诇 讗讞讚 讜讗讞讚 讞讬讬讘 诇讜诪专 讘砖讘讬诇讬 谞讘专讗 讛注讜诇讗 讚讗讟注诪讗 拽诪讗 拽讗讬 讚拽转谞讬 诇驻讬讻讱 谞讘专讗 讗讚诐 讬讞讬讚讬 讘注讜诇诐 诇诇诪讚 砖讻诇 讛诪讗讘讚 谞驻砖 讗讞转 诪讬砖专讗诇 讻讗诇讜 讗讬讘讚 注讜诇诐 诪诇讗 讜转谞讬 注诇讛 诇驻讬讻讱 讻讬讜谉 砖诪讗讚诐 讗讞讚 谞转讬讬砖讘 讛注讜诇诐 讻诇 讗讞讚 讻讜'. 砖诪讗 转讗诪专讜 诪讛 诇谞讜 讜诇爪专讛 讛讝讗转 诇讛注诇讜转 注诇讬谞讜 讻讗诇讜 讗讘讚谞讜 注讜诇诐 诪诇讗 讜讛诇讗 讻讘专 谞讗诪专 讗诐 诇讗 讬讙讬讚 砖诪讗 转讗诪专讜 诪讜讟讘 谞注诪讜讚 讘诇讗 讜讗诇 谞讞讜讘 讘讚诪讜 砖诇 讝讛 砖讛专讬 注讜谞砖 讛诪讗讘讚 谞驻砖 讗讞转 讙讚讜诇 诪讗讬住讜专 讗诐 诇讗 讬讙讬讚 转"诇 讜讘讗讘讚 专砖注讬诐 专谞讛 讗诐 注讘专 注讘讬专讛 讝讜 专砖注 讛讜讗 讜讗讬谉 注讜谞砖 注诇 讛诪讗讘讚讜 砖讻砖诐 砖讛诪讗讘讚 谞驻砖 讗讞转 诪谉 讛爪讚讬拽讬诐 讻讗讬诇讜 讗讘讚 注讜诇诐 诪诇讗 爪讚讬拽讬诐 讻讱 讛诪讗讘讚 谞驻砖 讗讞转 诪谉 讛专砖注讬诐 讻讗诇讜 讗讘讚 注讜诇诐 诪诇讗 专砖注讬诐 讜讗讬谉 讻讗谉 注讜谞砖 注诇 讛诪讗讘讚讜 讗诇讗 砖讻专 讜讗讬 诇讗 诪住讛讚讬转讜 注诇 讻专讞讬谉 讘讗诐 诇讗 讬讙讬讚 拽讬讬诪讬转讜:





诪讛专砖"讗 - 讞讬讚讜砖讬 讗讙讚讜转

砖讛讬讗 讬讜砖讘转 讘讟讬讘讜专讜 砖诇 注讜诇诐. 专爪讛 诇讜诪专 讘讗诪爪注 讛注讜诇诐 砖讛讗讜讬专 诪诪讜讝讙 讜诪拽讜诐 诪讜讻谉 诇讞讻诪讛 讜讗诪专 讗讙谉 砖讛讬讗 诪讙讬谞讛 注诇 讻诇 讛注讜诇诐 讻讬 砖诐 注讜诪讚讬谉 砖诇砖讛 注诪讜讚讬 注讜诇诐 转讜专讛 讚讬谉 讜讗诪转 砖诇讗 讬爪讗 讛转讜专讛 讜讚讬谉 诇讗诪转讜 讘讻诇 讘转讬 讚讬谞讬谉 讻"讗 砖诐 讻诪"砖 讘驻' 讝拽谉 诪诪专讗 讜讗诪专 砖讛讬讗 讚讜诪讛 诇住讛专 砖注诇 讛专讜讘 讗讬谉 注讬讙讜诇讛 砖诇 讛诇讘谞讛 砖诇诐 专拽 讞爪讬 注讙讜诇 讜讻谉 讬讜砖讘讬谉 住谞讛讚专讬谉 诪讛 砖讗讬谉 讻谉 讛讞诪讛 砖讛讬讗 诇注讜诇诐 注讬讙讜诇讛 砖诇诐 讜讗诪专 讗诇 讬讞住专 讛诪讝讙 讻讜' 讗诐 讬砖 讻"讙 讻谞讙讚 住谞讛讚专讬 拽讟谞讛 讻讜' 讚讬诪讛 讗讜转谉 诇讬讬谉 讛诪诪讜讝讙 讻讬 讻诪讜 砖讛讬讬谉 讛讜讗 注讬拽专 讜讘' 讞诇拽讬诐 诪讬诐 砖诪讜住讬驻讬谉 讘讛诐 讛诐 讟驻诇 诇讙讘讬 讛讬讬谉 讻谉 讛讚讘专 讛讝讛 讚讘"讚 砖诇 讻"讙 讛谉 讛谉 讛注讬拽专 砖讛讬讜 讚谞讬谉 讚讬谞讬 谞驻砖讜转 讘讻"诪 讗诇讗 砖砖谞讬 讞诇拽讬诐 讚讛讬讬谞讜 注讚 砖讘注讬诐 砖讛讜住讬驻讜 讛诐 讟驻诇讬诐 诇讙讘讬 讛讻"讙 讜诇讗 讛讜住讬驻讜 讗讜转谉 砖诐 讗诇讗 砖诇讗 讬爪讟专讻讜 诇讛讜住讬祝 讗诐 讬讞诇拽讜 讛讻"讙 讜诇讛讻讬 诇讗 讛拽驻讬讚 拽专讗 砖诇讗 讬讞住专讜 讗诇讗 注诇 讛讻"讙 砖讛诐 注讬拽专 讛讘"讚 讜讗诪专 讘讟谞讱 注专讬诪转 讞讟讬诐 讻讜' 讚讬诪讛 讗讜转谉 诇讞讟讬谉 砖讛讻诇 爪专讬讻讬谉 诇讛诐 讘讻诇 专讬讘 砖讘讻诇 讘讬转 讚讬谉 注"讚 讛讻诇 爪专讬讻讬谉 诇诪专讬 讞讟讬讬讗 讜注讬讬谉 讘讞讚讜砖讬谞讜 驻专拽 诪讬 砖诪转 讘讝讛. 讜讗诪专 砖讗驻讬诇讜 住讜讙讛 讘砖讜砖谞讬诐 诇讗 讬驻专爪讜 讻讜'. 驻讬' 专砖"讬 讙讚讜专讛 讘砖讜砖谞讬诐 讻诇讜诪专 讘讗讝讛专讛 拽诇讛 讻讜' 讜讗讬谉 爪专讬讱 讙讚专 讗讘谞讬诐 讻讜' 注讻"诇 注"砖 讜讬讜转专 谞专讗讛 诇驻专砖 讚谞拽讟 讙讚专 砖诇 砖讜砖谞讬诐 砖讛讗讚诐 讞讜诪讚 诇讙讚专 讙讜驻讛 诇注拽专讜 讜诇驻讜专爪讜 诇讬讛谞讜转 诪诪谞讜 讘专讬讞 讛砖讜砖谞讬诐 讜讛转讜住驻讜转 驻讬专砖讜讛讜 诇拽诪谉 讙讘讬 谞讚讛 诇注谞讬谉 讚诐 讻砖讜砖谞讛 讗讚讜诪讛 专讗讬转讬 讻讜' 注讻"诇 讜讻谉 诪驻讜专砖 讘砖讬专 讛砖讬专讬诐 专讘讛 讗讘诇 专砖"讬 讘驻讬专讜砖 砖讬专 讛砖讬专讬诐 驻讬专砖讜 诇注谞讬谉 讚诐 讻诪讜 砖驻讬专砖 诇讬讛 讛讻讗 诇注谞讬谉 住谞讛讚专讬谉 讜讻谉 谞专讗讛 诪讛讗 讚拽讗诪专 讘砖诪注转讬谉 讚讗诪专 诇讬讛 讛讛讜讗 诪讬谞讗 讻讜' 讚诪砖诪注 讚讘讙讜讜谞讗 讞讚讗 讚专砖讬谞谉 诇讬讛 诇注谞讬谉 住谞讛讚专讬谉 讜诇注谞讬谉 讚诐 谞讚讜转 讜讬砖 诇讚拽讚拽 讘注谞讬谉 砖讛砖讬讘 诇诪讬谉 讛讝讛 讛转讜专讛 讛注讬讚讛 注诇讬谞讜 住讜讙讛 讘砖讜砖谞讬诐 讜讻谉 讻驻诇讞 讛专诪讜谉 专拽转讱 砖讛诪讬谉 诇讗 讬拽讘诇 讚专砖讛 讝讜 讗诐 诇讗 谞讝讻专 讘拽专讗 讝讛 讚讘注谞讬谉 讚诪讬 谞讚讜转 拽诪讬讬专讬 讜谞专讗讛 讚讻诇 讛驻住讜拽 讘注谞讬谉 讝讛 诪讬讬专讬 讜讛讜讗 拽专讜讘 诇驻砖讜讟讜 讚注诐 讛讗砖讛 讬讚讘专. 讜讗诪专 砖专专讱 讗讙谉 讛住讛专 讜讙讜'. 讻讬谞讛 讘讻讗谉 诪拽讜专 讛讚诪讬诐 讜注爪讘讜谞讬 讛专讬讜谉 讜诇讬讚转 讗砖讛 诇讟讘讜专 讛讗砖讛 讜诇讘讟谞讛 讜讗诪专 砖诪拽讜专 讛讚诪讬诐 诇讗 讬讞住专 诪讝讙诐 讜讝诪谉 讜住转 砖诇讛诐 讻讗讙谉 讛住讛专 砖讛讬讗 讛诇讘谞讛 讚讛讬讬谞讜 诇讬诪讬 讛讞讜讚砖 砖注讜谞讛 讘讬谞讜谞讬转 讜住转诐 讜住转 砖诇讛 诪诇' 讬讜诐 诇诇' 讬讜诐 讜讗诪专 讘讟谞讱 砖讛诐 爪注专 讘' 讟讬驻讜转 讚诪讬诐 砖诇讛 讜爪注专 讛专讬讜谉 讜诇讬讚讛 砖讘讘讟谞讛 讛讬讗 注专诪转 讞讟讛 砖注"讬 讞讟讛 砖讗讻诇讛 讞讜讛 谞讙讝专 注诇讬讛 讻诇 注爪讘讜谉 讝讛 讻专"讬 讚讗讬转 诇讬讛 驻专拽 讘谉 住讜专专 讚讗讬诇谉 砖讗讻诇 诪诪谞讜 讗讚诐 讞讟讛 讛讬讛 讜讗诪专 砖注"讬 讝讛 住讜讙讛 讛讬讗 讘砖讜砖谞讬诐 讘讬诪讬 谞讚转讛 讜诇讬讚讛 讜专"诇 砖讗诪专 诪讛讻讗 讻驻诇讞 讛专诪讜谉 讜讙讜' 讙诐 讻诇 驻住讜拽 讛讝讛 谞讚专砖 讘注谞讬谉 讝讛 砖讗诪专 讻讞讜讟 讛砖谞讬 砖驻转讜转讬讱 诪爪讬谞讜 砖讻讬谞讛 讻转诪讬 讚诪讬诐 讜讟讜诪讗讛 诇砖谞讬 讝讛 砖讛讜讗 讗讚讜诐 讜讗诪专 讻讬 讛驻讛 讜讛砖驻转讬诐 砖诇 诪讟讛 讛诐 讗讚讜诪讬诐 讻讞讜讟 讛砖谞讬 讘讻转诪讬 讚诪讬诐 讗讘诇 诪讚讘专讱 谞讗讜讛 讗祝 砖讻诇 讛拽专讬讘讜转 讗住讜专 讛讚讘讜专 诪讜转专 讛讜讗 注诐 讛谞讚讛 讗讜 砖驻讬专讜砖 诪讚讘专讱 讛谞讛讙讛 讚讛讬讬谞讜 砖转谞讛讙 谞讗讜讛 讘拽讬砖讜讟讬讛 讗祝 讘讬诪讬 谞讚讜转讛 诇讗 讻讝拽谞讬诐 讛专讗砖讜谞讬诐 砖讗诪专讜 砖诇讗 转讻讞讜诇 讜诇讗 转转拽砖讟 讻讜' 讗诇讗 讻专"注 讚讗"讻 讗转讛 诪讙谞讛 讗讜转讛 注诇 讘注诇讛 讜讗注驻"讻 讗诪专 砖诇讗 讬讘讗 讛讗讬砖 诇讚讘专 注讘讬专讛 讻讬 讻驻诇讞 讛专诪讜谉 专拽转讱 砖讗驻讬诇讜 讛专拽讬诐 讻讜' 讜讗诪专 诪讘注讚 诇爪诪转讱 专"诇 诪诇讘讚 砖讬爪诪爪诪讜 注讜讚 注爪诪谉 砖诇讗 讬讘讜讗讜 诇讚讘专 注讘讬专讛 砖诇讗 讬讗讻诇 讛讝讘 注诐 讛讝讘讛 诪驻谞讬 讛专讙诇 注讘讬专讛 讜注讜讚 砖讗专 讛专讞拽讜转 讜专讘讬 讝讬专讗 砖讗诪专 诪讛讻讗 讜讬专讞 讗转 讜讙讜' 诪讘讜讗专 讚讜讚讗讬 讬注拽讘 爪讚讬拽 讙诪讜专 讛讬讛 讗诇讗 砖诇讘砖 注转讛 讘讙讚讬 注砖讜 讛专砖注 砖讞诪讚谉 诪谞诪专讜讚 讛专砖注 讜讻诪讛 讻转诪讬 讚诪讬诐 诪专爪讬讞讜转 砖讛讬讜 讘讜 诪专砖注讬诐 讛诇诇讜 讜讗注驻"讻 讘讘讗 讬注拽讘 诇驻谞讬 讗讘讬讜 讙诐 讗诇讜 讛讘讙讚讬诐 谞转谞讜 专讬讞 讟讜讘 砖谞讗' 讜讬专讞 讗转 专讬讞 讘讙讚讬讜 讜讙讜' 砖谞讻谞住 注诪讜 专讬讞 讙"注 讜讛讜讗 住讬诪谉 诇讘谞讬讜 砖讗祝 讛讘讜讙讚讬诐 砖讘讛诐 讬转谞讜 专讬讞 讘诪爪讜转 讻讻转诪讬 讚诪讬诐 砖诇 谞讚讛 讜讚讜"拽:


讗诪专讜 注讚 讛讗讬讚谞讗 讻讜'. 讚讛讜讛 讘注讬 专讞诪讬 注诇谉 讛砖转讗 诪讗谉 讘注讬 专讞诪讬 讛专讛专讜 讻讜'. 诪讝讛 讬砖 诇讛砖讬讘 讘诪讛 砖讗诪专 诪砖讛 讻讬 讬讚注转讬 讜讙讜' 讛谉 讘注讜讚谞讬 讞讬 注诪讻诐 诪诪专讬诐 讛讬讬转诐 讗祝 讻讬 讗讞专讬 诪讜转讬 讜讝讛 讗讞讚 诪注砖专讛 拽"讜 砖讘转讜专讛 讛讗 讗讬讻讗 诇诪驻专讱 讚讬讗诪专讜 注讚 讛讗讬讚谞讗 讛讜讛 诪砖讛 讘注讬 专讞诪讬 注诇谉 讛砖转讗 诪讗谉 讘注讬 专讞诪讬 注诇谉 讜讬讛专讛专讜 讘转砖讜讘讛 讻讚讗诪专讬谞谉 讛讻讗 讙讘讬 专讘讬 讝讬专讗 讗讘诇 讗讬谉 诇讞讜砖 讘讝讛 讚驻专讻讗 讻讝讗转 诪讘诇讬注讬谉 讗讜转讛 讘转讜讱 讛拽"讜 讻讬讜谉 砖讗讬谞讛 讻转讜讘讛 讘转讜专讛 讻诪"砖 讛专讗"诐 讘驻' 讜讗专讗 讙讘讬 讛谉 讘谞讬 讬砖专讗诇 诇讗 砖诪注讜 讜讙讜' 讜讚讜"拽:


讛讬讜 讬讜讚注讬谉 砖诇讗 讻讚讬谞讬 诪诪讜谞讜转 讚讬谞讬 谞驻砖讜转 讚讬谞讬 诪诪讜谞讜转 讗讚诐 谞讜转谉 诪诪讜谉 讜诪转讻驻专 诇讜 讻讜' 专爪讛 诇讜诪专 砖谞讜转谉 讗讜转谉 讚诪讬诐 砖讙讝诇 讜讗讬谉 爪专讬讱 诇讬转谉 讗讜转谉 讚诪讬诐 讛专讗讜讬诐 诇讘讗 讘专讘讬转 讜讘讬讟讜诇 讚诪讬讜 诪讛 砖讗讬谉 讻谉 讚讬谞讬 谞驻砖讜转 讚诪讜 讜讚诐 讝专注讜转讬讜 讛专讗讜讬诐 诇讘讗 诇注转讬讚 讻讜诇诐 讗讬 讗驻砖专 诇讛讞讝讬专 砖谞讗诪专 讚诪讬 讗讞讬讱 爪讜注拽讬诐 讜讙讜' 讗讬谞讜 讗讜诪专 讚诐 讗讞讬讱 讻讜' 讜讻谉 诪讚拽讚拽 讘讘专讗砖讬转 专讘讛 诪讚讻转讬讘 讗转 讚诪讬 谞讘讜转 讜讙讜' 讜讬诪转 讘讚诪讬 讬讛讜讬讚注 讜讙讜' 讜讘讙诪专讗 砖诇谞讜 讘驻专拽 谞"讛 讗讬讻讗 驻诇讜讙转讗 讗讚诪讬 谞讘讜转 讜讗转 讚诪讬 讘谞讬讜 讗讬讻讗 诇诪"讚 讗讜转讜 讜讗转 讘谞讬讜 讛专讙 讜讗讬讻讗 诇诪"讚 讘谞讬讜 讛专讗讜讬讬诐 诇爪讗转 诪诪谞讜 讜拽专讗 讚诪讬讬转讬 讛讻讗 讘诪转谞讬' 讬讜转专 诪讚讜拽讚拽 诪诇砖讜谉 爪讜注拽讬诐 讘诇砖讜谉 专讘讬诐 注"砖 讚诪讜 讜讚诐 讝专注讜转讬讜 讜拽"诇:


砖讛讬讛 讚诪讜 诪讜砖诇讱 注诇 讛注爪讬诐 讻讜'. 诪驻讜专砖 诇拽诪谉 诪诇诪讚 砖注砖讛 拽讬谉 讘讛讘诇 讞讘讜专讜转 讞讘讜专讜转 讻讜' 砖诪转讜讱 砖注砖讛 讘讜 讛专讘讛 讞讘讜专讜转 讜驻爪讬注讜转 讛讬讛 讛讚诐 谞讬转讝 讘讛专讘讛 诪拽讜诪讜转 注诇 注爪讬诐 讜讗讘谞讬诐 讜诇讻讱 谞讗诪专 讚诪讬 讘诇砖讜谉 专讘讬诐 讜讻驻讬专砖"讬 讘讞讜诪砖 讜注讜讚 讬"诇 诇驻讬 砖诪驻讜专砖 讘讘"专 砖讛专讙讜 讘拽谞讛 注抓 讗讜 讘讗讘谉 讜注诇 讗讜转讜 注抓 讜讗讘谉 讛讬' 讚诪讜 诪讜砖诇讱 讜讝"砖 注砖讛 讘讜 讞讘讜专讜转 讞讘讜专讜转 驻爪讬注讜转 驻爪讬注讜转 讚讛讬讬谞讜 讘拽谞讛 讚讘专 砖注讜砖讛 讘讜 讞讘讜专讛 讜讘讗讘谉 讚讘专 砖注讜砖讛 讘讜 驻爪讬注讜转 讻诪驻讜专砖 讘讘"专 讜讚讜"拽:


诇驻讬讻讱 谞讘专讗 讗讚诐 讬讞讬讚讬 诇诇诪讚讱 讻讜'. 讻转讘 讘注诇 讬"诪 讜讗祝 注诇 讙讘 砖讻诇 讛诪讬谞讬诐 谞讘专讗讜 讬讞讬讚讬诐 讻讜' 讗讚诐 砖讗谞讬 砖讛讜讗 诪讚讬谞讬 讘讟讘注 讜讛讬讜 爪专讬讻讬诐 专讘讬诐 诪转讞诇讛 诇注讝讜专 讻讜' 讜注讜讚 砖诇讗 讬爪讟专讻讜 诇讛讬转专 注专讬讜转 砖讛专讬 拽讬谉 谞砖讗 讗讞讜转讜 注讻"诇 讜讚讘专讬诐 讚讞讜拽讬诐 讛诐 讜谞专讗讛 诇驻专砖 讚讛讻讬 拽讗诪专 砖谞讘专讗 讬讞讬讚讬 砖讗讚诐 谞讘专讗 转讞诇讛 讜讗讞专 讻讱 谞讘专讗转 讞讜讛 诪爪诇注讜转讬讜 诪砖讗"讻 讘讻诇 讛诪讬谞讬诐 砖谞讘专讗讜 讝讻专 讜谞拽讘讛 讜讗诪专讬谞谉 诇诇诪讚讱 砖讻诇 讛诪讗讘讚 谞驻砖 讗讞转 诪讬砖专讗诇 讻讜' 讚拽讚拽 诇讜诪专 谞驻砖 讗讞转 诪讬砖专讗诇 砖爪讜专转 讗讚诐 砖谞讘专讗 讬讞讬讚讬 讛讬讗 讚讬讜拽谞讜 砖诇 诪注诇讛 讻讬讞讬讚讜 砖诇 注讜诇诐 讜爪讜专转 讬注拽讘 讛讜讗 讚诪讜转 讚讬讜拽谞讜 讻讚讗诪专讬谞谉 驻专拽 讞讝拽转 讛讘转讬诐 讗讘诇 讻讜转讬诐 讗讬谞谉 爪讜专转 讗讚诐 专拽 讻砖讗专 讛谞讘专讗讬诐 讜讛诪讗讘讚 谞驻砖 讗讞讚 诪讛诐 讗讬谞讜 诪讗讘讚 注讜诇诐 诪诇讗 讜讻谉 讛诪拽讬讬诐 谞驻砖 讗讞讚 诪讛诐 讻讜' 讚讻讜转讬诐 诇讗 诪注诇讬谉 讜诇讗 诪讜专讬讚讬谉 讜注诇 驻讬 讚专讱 讝讛 讬砖 诇驻专砖 讚拽讗诪专 砖诇讗 讬讗诪专 讗讚诐 诇讞讘专讜 讗讘讗 讙讚讜诇 诪讗讘讬讱 讜讛讜讗 诪驻讜专砖 讘讙诪专讗 诪驻谞讬 讛诪砖驻讞讜转 砖诇讗 讬讛讬讜 诪转讙专讜转 讝讜 讘讝讜 讜讗诪专讜 注讜讚 砖诇讗 讬讗诪专讜 讘谞讬 讛爪讚讬拽讬诐 讗谞讜 讘谞讬 爪讚讬拽 讗讘讬谞讜 爪讚讬拽 谞讘专讗 讻讜' 讜驻讬' 专砖"讬 讜讗讬谉 讗谞讜 爪专讬讻讬谉 诇讛转专讞拽 诪谉 讛注讘讬专讛 讻讬 诇讗 谞讻砖诇 讘讛 讜讗谞讜 讘谞讬 专砖注 讜讗讬谉 讗谞讜 谞讝拽拽讬诐 讘转砖讜讘讛 讜诇讛爪讟讚拽 讻讬 诇讗 讬讜注讬诇 讻驻讬专砖"讬 诇拽诪谉 讜讛讜讗 诇驻讬 砖讟讘注 讜诪讝讙 讛讜诇讚 讘讚讜诪讛 注诇 讛专讜讘 诇诪讜诇讬讚讬讜 讗诐 讻讗讘讬讜 讜讗诐 讻讗诪讜 讜讗诇讜 讛讬讛 讛讗讚诐 谞讘专讗 讝讻专 讜谞拽讘讛 讻砖讗专 讻诇 讛谞讘专讗讬诐 讛讬讜 讗讜诪专讬诐 讻谉 砖讗诇讜 讘谞讬 爪讚讬拽 讘讟讘注 讜诪讝讙 讛讝讻专 讜讗诇讜 讘谞讬 专砖注 讘讟讘注 讛谞拽讘讛 讗讜 讘讛讬驻讱 讜讘讬谉 讛爪讚讬拽 讜讘讬谉 讛专砖注 诪讜讻专讞 注诇 诪注砖讬讜 诇驻讬 讟讘注 诪讜诇讬讚讬讜 讜注诇 讻谉 谞讘专讗 讬讞讬讚讬 砖讗祝 讛谞拽讘讛 诪诪讝讙 讜讟讘注 讛讝讻专 谞讘专讗转 讘转讞诇转 讛讬爪讬专讛 讜讗"讻 注诇 讻专讞讱 讗讬谉 诪注砖讛 讛讗讚诐 砖诪砖转谞讛 诇讟讜讘 讜诇专注 转诇讜讬 讘讟讘注 讛讬爪讬专讛 专拽 讘讘讞讬专转讜 砖诇 讻诇讜 讗讚诐 谞注砖讛 爪讚讬拽 讜专砖注 讜注诇 讚专讱 讝讛 谞诪讬 讗诪专 讘讙诪专讗 砖诇讗 讬讛讬讜 讛诪砖驻讞讜转 诪转讙专讜转 讻讜' 讚讛讬讬谞讜 诇讜诪专 砖讗讘讗 讙讚讜诇 诪讗讘讬讱 讜诇驻讬 讟讘注讜 讜诪讝讙讜 讛讜讗 诪讜讻谉 讬讜转专 讘诪注诇讛 诪讗讞专 讚讗讬谞讜 讻谉 砖讛专讬 诪讟讘注 讗讞讚 谞讘专讗讜 讻讜诇诐 诪讗讚诐 讬讞讬讚讬 砖讗驻讬' 讛谞拽讘讛 诪诪讝讙 讜讟讘注 讛讝讻专 讘转讞诇转 讛讬爪讬专讛 讜注诇 讚专讱 讝讛 讗诪专 砖诇讗 讬讛讬讜 讛诪讬谞讬谉 讗讜诪专讬诐 讛专讘讛 专砖讜讬讜转 讻讜' 讙诐 讝讛 注"讚 砖讗诪专谞讜 讚讗诇讜 谞讘专讗 讛讗讚诐 讝讻专 讜谞拽讘讛 讜讗诪专 讛讻转讜讘 讘爪诇诐 讗诇讛讬诐 讘专讗 讗转 讛讗讚诐 讛讬讜 讗讜诪专讬诐 砖讛诐 讘' 专砖讜讬讜转 砖讛讗讞讚 讘专讗 讛讝讻专 讜讛砖谞讬 讘专讗 讛谞拽讘讛 讜注诇 讻谉 谞讘专讗 讬讞讬讚讬 讚诪讜转 讚讬讜拽谞讜 爪讜专讛 砖诇 诪注诇讛 讻讬讞讬讚讜 砖诇 注讜诇诐 讻诪"砖 诇注讬诇 讜讗诪专 讜诇讛讙讬讚 讙讚讜诇转讜 砖诇 讛拽讘"讛 砖讗讚诐 讟讜讘注 讻讜' 讬讘讜讗专 诇拽诪谉 讘讙诪专讗:





诪讛专"诐

讘转讜住' 讚"讛 讛转讜专讛 讛注讬讚讛 注诇讬谞讜 讜讻讜' 讜讗"转 讜讛讗 讬讞讜讚 讚讗讜专讬讬转讗 讻专专专砖讬谞谉 诪讻讬 讬住讬转讱 讗讞讬讱 讘谉 讗诪讱 讘驻专拽 讬' 讬讜讞住讬谉 (拽讬讚讜砖讬谉 讚祝 驻') 讗讬转讗 讛转诐 讗专"讬 诪砖讜诐 专讘讬 讬砖诪注讗诇 专诪讝 诇讬讞讜讚 诪谉 讛转讜专讛 诪谞讬谉 讚讻转讬讘 讻讬 讬住讬转讱 讗讞讬讱 讘谉 讗诪讱 讜讻讬 讘谉 讗诐 诪住讬转 讘谉 讗讘 讗讬谞讜 诪住讬转 讗诇讗 诇讜诪专 诇讱 讘谉 诪转讬讛专 注诐 讗诪讜 讜讗住讜专 诇讛转讬讞讚 注诐 注专讬讜转 砖讘转讜专讛:


讘讗"讚 讜诪讬讛讜 讛讬讻讬 讚诇讗 讘注诇 讗驻讬诇讜 谞讚讛 讗住讜讚讛 诇讛转讬讛讚 讜诪讜' 谞"诇 砖讻讜谞转 讛转讜住' 讘讝讛 讛讜讗 砖讝讛 讻诪讜 转讬专讜抓 讗讞专 注诇 讛拽讜砖讬讗 砖讛拽砖讛 讜讛诇讗 讬讞讜讚 讚讗讜专讬讬转讗 讛讬讗 讜讻讜' 讜讛讬讻讬 讗转讬 拽专讗 讚讘专讬 拽讘诇讛 诇诪砖专讬 讜讻讜' 讜讛讬讬谞讜 讚诇讗 讗住专讛 转讜专讛 讬讞讜讚 讗诇讗 讗砖讛 砖诇讗 讘讗 注诇讬讛 诪注讜诇诐 讚讜诪讬讗 讚讗诪讜 讗讘诇 讗砖转讜 谞讚讛 诇讗 讜讛讬讬谞讜 讚拽讗诪专 讜诪讬讛讜 讛讬讻讗 讚诇讗 讘注诇 讜讻讜' 专"诇 讜诪讬讛讜 诇讗 拽砖讬讗 讻诇诇 讚讛讻讗 讗讬谉 讛"谞 讚讗驻讬诇讜 注诐 讗砖转讜 谞讚讛 讗住讜专 诇讛转讬讞讚 讚讜诪讬讗 讚讗诪讜 讜诇讗 讗转讗 拽专讗 讚讚讘专讬 拽讘诇讛 诇诪砖专讬 诪讛 讚讻转讬讘 讘讗讜专讬讬转讗 讚诇讗 讛转讬专 讗诇讗 讗砖讛 谞讚讛 讚讻讘专 讘讗 注诇讬讛 讜讚讜"拽 谞专讗讛 诇讬:


讚"讛 讜讬专讞 讗转 专讬讞 讘讙讚讬讜 诇砖讜谉 专讬讞 砖讬讬讱 讘讚诐 谞讚讜转 讜讻讜' 讜诇驻讬 诪讛 砖诪讛讚专讬诐 讛转讜住' 诇诪爪讜讗 专诪讝 诪讛 讘驻住讜拽讬诐 砖诪讘讬讗 讛讙诪专讗 讻讙讜谉 讘驻住讜拽 住讜讙讛 讘砖讜砖谞讬诐 讻转讘讜 讛转讜住' 砖讚诐 谞讚讜转 讗讚讜诪讬诐 讻砖讜砖谞讬诐 讜讻谉 讘驻住讜拽 讚专讬讞 讻转讘讜 讚专讬讞 砖讬讬讱 讘讚诐 讗"讻 爪专讬讱 诇诪爪讜讗 讙"讻 专诪讝 诪讛 讘驻住讜拽 讻驻诇讞 讛专诪讜谉 讜讻讜' 讜讗驻砖专 砖讙专注讬谞讬 专诪讜谞讬诐 讙"讻 讗讚讜诪讬诐 讜注讙讜诇讬诐 讜诪砖讜讻讬诐 讻讻转诪讬诐 砖诇 讚诐 谞讚讜转 讜诪讛 砖诪讛讚专讬诐 讛转讜住驻讜转 诇诪爪讜讗 专诪讝 讘驻住讜拽讬诐 谞"诇 诪砖讜诐 讚拽砖讬讗 诇讛讜 讚讗诐 注诇 讻诇诇 讛诪爪讜转 诪讚讘专讬诐 讛驻住讜拽讬诐 讚讗驻讬诇讜 讛专讬拽谞讬谉 讜讛讘讜讙讚讬诐 谞讝讛专讬诐 讘讛诐 讗"讻 讻诇 讬讞讜讚 讚讻诇 注专讬讜转 诇讬砖转专讬 讜诇讗 讗砖讻讞谉 讚讛转讬专讜 讗诇讗 讬讞讜讚 讚谞讚讛 诇讻讱 驻讬专砖讜 讛转讜住' 讚讻诇 讛驻住讜拽讬诐 讗讬谞诐 诪讚讘专讬诐 讻"讗 讘谞讚讛 讜拽"诇:





讞讻诪转 砖诇诪讛

讙诪' 砖讗讚诐 讟讜讘注 诪讗讛 诪讟讘注讜转 讘讞讜转诐 讗讞讚 讻讜' 讻爪"诇:


专砖"讬 讘讚"讛 讗诇 讬讞住专 讻讜' 诇诪讝讙 注砖专讬诐 讜砖诇砖讛 讻讜' 讛讚"讗:


讘讚"讛 诇驻讬讻讱 讻讜' 讗讜诪专 诇讛诐 诇驻讬讻讱 讛讚"讗:


讘讚"讛 讜诇讛讙讬讚 讙讚讜诇转讜 讻讜' 讞讜转诐 讗' 讞讜转诐 讛讚"讗:





专砖"砖

讙诪专讗 讗诪专讬 注讚 讛讗讬讚谞讗 讛讜讛 拽讟讬谞讗 讞专讬讱 砖拽讬讗 讻讜'. 讻爪"诇 讜讻"讛 讘讘"诪 讜讘讘专讻讜转 (专"讚 诪讜). 讜讛谞讛 讛诪讛专砖"讗 讘讞"讗 讛拽砖讛 诪讝讛 注诇 讛讗 讚讗诪专 诪砖讛 讛谉 讘注讜讚谞讬 讞讬 注诪讻诐 讙讜' 讜讗祝 讻讬 讗讞专讬 诪讜转讬. 讜诇讬 诇拽"诪 讚讛讘专讬讜谞讬 诇讗 讻讞砖讜 讘注拽专讬 讛讗诪讜谞讛 讘讛砖讙讞讛 讜讘砖讻专 讜注讜谞砖 讻谞专讗讛 诪讚讘专讬讛诐 注讚 讛讗讬讚谞讗 讻讜' 专拽 砖讞讟讗讜 诇转讬讗讘讜谉. 讗讜诇诐 诪专讬 讬砖专讗诇 讛讬讛 讘讬住讜讚讬 讛讗诪讜谞讛 讻诪讜 讘注讙诇 讜讘诪专讙诇讬诐 讜讘砖讗专讬 谞住讬讜谞讜转 讬驻讛 砖驻讟 诪砖讛 讛谉 讘注讜讚谞讬 讻讜' 砖专讗讜 讗讜转讜转 讛砖讙讞讛 讜讛讬讻讜诇转 讻讬 讙讚诇讜 讻驻专讜 讘讜 讬转注诇讛 讜讗祝 讻讜' 讜讻讘专 讻转讘转讬 讝讛 讘讞讚讜砖讬 诇住' 谞转"注:



转讚"讛 讛转讜专讛. 讜讗"转 讻讜' 讘谉 讗诪讱 讜讛讬讻讬 讗转讗 讻讜'. 讻爪"诇 讜诪诇转 讜讛讗 诪讬讜转专转:



讘讗"讚 讜诪讬讛讜 讛讬讻讗 讚诇讗 讘注讬诇 讻讜'. 注讬' 诪讛专"诐 讘讘讬讗讜专 讚讘专讬讛诐. 讜拽"诇 讗"讻 讗砖转 讗讬砖 转讛讬讛 诪讜转专转 诇讛转讬讬讞讚 注诐 讘注诇讛 讛专讗砖讜谉 讜注讬' 讻转讜讘讜转 (住"讚 讻讝) 讜讘住讜讟讛 (讝):





讘谉 讬讛讜讬讚注

"砖讈指专职专值讱职", 讝讜止 住址谞职讛侄讚职专执讬谉. 诇指诪旨指讛 谞执拽职专指讗 砖讈职诪指讛旨 "砖讈指专职专值讱职"? 砖讈侄讛执讬讗 讬讜止砖讈侄讘侄转 讘旨职讟执讘旨讜旨专讜止 砖讈侄诇 注讜止诇指诐 (砖讬专 讛砖讬专讬诐 讝, 讙). 谞专讗讛 诇讬 讘住"讚 讟注诐 讗讞专 诪诇讘讚 讟注诐 转诇诪讜讚讗 讚讗诪专讜 专讘讜转讬谞讜 讝"诇 (住谞讛讚专讬谉 讻讜.) 诇指诪旨指讛 谞执拽职专值讗转 砖讈职诪指讛旨 (诪砖诇讬 讘, 讝) '转旨讜旨砖讈执讬旨指讛'? 砖讈侄诪址转旨侄砖讈侄转 讻旨止讞讜止 砖讈侄诇 讗指讚指诐, 讚讛讙讘讜专 谞注砖讛 专讱. 讜讬讚讜注 讚转诇诪讬讚讬 讞讻诪讬诐 谞拽专讗讜 '砖指讉专执讬诐' 讚讻转讬讘 讘执旨讬 砖指讉专执讬诐 讬指砖止讉专讜旨 (诪砖诇讬 讞, 讟讝) 讜讗诐 讻谉 讛讞讻诐 谞拽专讗 '砖讉址专 专址讱职' 讜转讬讘转 '砖讈指专职专值讱职' 转讞诇拽谞讛 诇砖谞讬诐 讜拽专讬 讘讛 '砖讉址专 专址讱职' 砖讛讞讻诐 讛讜讗 砖专 砖讛讬讗 专讱 讜讞诇讜砖 讛诪讝讙 诪讞诪转 讛转讜专讛 砖谞拽专讗转 '转旨讜旨砖讈执讬旨指讛' 砖诪转砖转 讻讜讞讜.
讜讗讜诪专讜 讬讜止砖讈侄讘侄转 讘旨职讟执讘旨讜旨专讜止 砖讈侄诇 注讜止诇指诐 讻讬 转讬讘转 注讜止诇指诐 讞住专 讜讗"讜 注止诇指诐 讻转讬讘 讜讗诐 转诪诇讗 讗讜转讬讜转 注止诇指诐 讻讝讛 '注讬"谉 诇诪"讚 诪"诐' 转诪爪讗 讗讜转讬讜转 诇"诪 注讜诪讚讬谉 讘讗诪爪注 砖讛讜讗 讘讟讘讜专 砖诇 转讬讘转 注止诇指诐 讜讘诐 讬砖 专诪讝 诇住谞讛讚专讬谉 砖讛诐 砖讘注讬诐 讻诪谞讬谉 诇"诪 [70].



"讛址住旨址讛址专", 砖讈侄讛执讬讗 讚旨讜止诪指讛 诇职住址讛址专 (砖讬专 讛砖讬专讬诐 讝, 讙). 谞专讗讛 诇讬 讘住"讚 讻诪讜 讛址住旨址讛址专 驻注诪讬诐 谞讙诇讛 驻注诪讬诐 诪讻讜住讛 讻谉 住谞讛讚专讬谉 讗诐 讘讬转 讛诪拽讚砖 拽讬讬诐 谞讙诇讬谉 讜谞诪爪讗讬诐 讜讗诐 诇讗讜 诪讻讜住讬谉.
讜诪讛 砖讚讬诪讛 讗讜转诐 诇职讞执讟旨执讬诐 讻讬 讞讟讬诐 诪讘讬讗讬诐 砖诇讜诐 诇注讜诇诐 讚讻转讬讘 讛址砖指旨讉诐 讙职旨讘讜旨诇值讱职 砖指讈诇讜止诐 讞值诇侄讘 讞执讟执旨讬诐 讬址砖职讉讘执旨讬注值讱职 (转讛诇讬诐 拽诪讝, 讬讚) 讜讻谉 讛住谞讛讚专讬谉 诪讘讬讗讬谉 砖诇讜诐 诇注讜诇诐 注诇 讬讚讬 诪砖驻讟讬 讛转讜专讛 砖讚谞讬谉 讘讗诪转 讜爪讚拽 讜讻谉 讛讜讗 讗讜诪专 讚职旨专指讻侄讬讛指 讚址专职讻值讬 谞止注址诐 讜职讻指诇 谞职转执讬讘讜止转侄讬讛指 砖指讈诇讜止诐 (诪砖诇讬 讙, 讬讝).



"住讜旨讙指讛 讘旨址砖旨讈讜止砖讈址谞旨执讬诐", 砖讈侄讗植驻执诇旨讜旨 讘旨职住讜旨讙指讛 砖讈侄诇 砖讈讜止砖讈址谞旨执讬诐, 诇止讗 讬执驻职专职爪讜旨 讘旨指讛侄谉 驻旨职专指爪讜止转 (砖讬专 讛砖讬专讬诐 讝, 讙). 拽砖讗 讗讬谉 讚专讱 诇注砖讜转 讙讚专 讘砖讜砖谞讬诐 讗诇讗 注讜砖讬谉 讘拽讜爪讬诐 讜讘专拽谞讬诐 讗讜 砖讗专 注爪讬 讗讬诇谞讜转 讜诇诪讛 谞拽讬讟 讻讗谉 '住讜旨讙指讛 讘旨址砖旨讈讜止砖讈址谞旨执讬诐'?
讜谞专讗讛 诇讬 讘住"讚 讻讬 讛注讜砖讛 诇讻专诪讜 砖讛讜讗 诪诇讗 驻讬专讜转 讙讚专 诪砖讜砖谞讬诐 讛专讬 讝讛 拽讜专讗 诇讙谞讘 砖讬讘讗 讜讬讙谞讜讘 诪谉 讛讻专诐 讬注谉 讘专讗讜转讜 砖讜砖谞讬诐 诪专讞讜拽 讬转拽专讘 讗爪诇诐 讻讚讬 诇讛专讬讞 诪专讬讞诐 讛讟讜讘 讜诇讬拽讞 讘讬讚讜 砖讜砖谞讬诐 讜讗讝 讻砖讬转拽专讘 讗爪诇诐 讬专讗讛 砖讛诐 讙讚专 讘砖讘讬诇 驻专讚住 诪诇讗 驻讬专讜转 讜讗讝 讜讚讗讬 讬讙谞讜讘 诪谉 讛驻讬专讜转 诪讛 砖讗讬谉 讻谉 讗诐 讬注砖讛 讛讙讚专 诪拽讜爪讬诐 讻砖专讜讗讛 诪专讞讬拽 诇讗 讬讞砖讜讘 砖讬砖 讻讗谉 驻讬专讜转 讜讘讗 诇砖诪讜专 讗讜转诐 讻讬 诪拽讜诐 驻讬专讜转 诇讗 讬住诪讻讜 讘讚注转诐 诇注砖讜转 诇讜 讙讚专 专注讜注 砖讛讗讚诐 讚讜讞讛 讜谞讻谞住 诇诪拽讜诐 砖讬砖 讘讜 讝专注讬诐 讻诪讜 讞讬讟讬诐 讜砖注讜专讬诐 讜讻讬讜爪讗 砖讗讬谉 讘谞讬 讗讚诐 讘讗讬诐 砖诐 诇讙谞讜讘 讛诪讛 注讜砖讬诐 讛讙讚专 诪拽讜爪讬诐 讜讻讬讜爪讗 讻讚讬 砖诇讗 讬讻谞住讜 讛讘讛诪讜转 砖诐 讜讬讗讻诇讜 诪谉 讛讝专注讬诐 讻讬 诪讞讬爪讛 讻讝讗转 讬砖 讘讛 转讜注诇转 砖讬诪谞注讜 讛讘讛诪讜转 讜诇讗 讬讻谞住讜 讗讘诇 讗讬谉 讘讛 转讜注诇转 讻谞讙讚 讘谞讬 讗讚诐 讙谞讘讬诐.
谞诪爪讗 讙讚专 砖注讜砖讛 诪砖讜砖谞讬诐 讛讜讗 住讬讘讛 砖讬讙谞讘讜 诪驻讬专讜转 讛讻专诐 讻讬 讛专讜讗讛 诪专讞讜拽 讬转拽专讘 讗爪诇 讛砖讜砖谞讬诐 讻讚讬 诇讬讛谞讜转 诪讛诐 讜注诇 讬讚讬 讻讱 讙讜谞讘 驻讬专讜转 讻砖讬专讗讛 砖讬砖 砖诐 驻讬专讜转 讜讻谉 讛注谞讬谉 讘谞诪砖诇 讛讬转专 讛讬讞讜讚 砖诇 讛讗讬砖 注诐 讗砖转讜 谞讚讛 讚讜诪讛 诇讙讚专 讛砖讜砖谞讬诐 砖讛讜讗 讬讛讬讛 住讬讘讛 砖讬讙谞讘讜 诪谉 讛驻讬专讜转. 讜讻谉 讛注谞讬谉 讻讗谉 砖注诇 讬讚讬 讛讬讞讜讚 讬转注讜专专 讻讞 讛转讗讜讛 讜讗讬讻讗 诇诪讬讞砖 讟驻讬 讜拽讗 诪砖诪注 诇谉 讗驻讬诇讜 讚讛讬转专 讝讛 讚讜诪讛 诇讙讚专 讛砖讜砖谞讬诐 砖讗讬谉 讝讛 砖讜诪专 讗诇讗 诪注讜专专 讛讙谞讘 诇讙谞讜讘 讗驻讬诇讜 讛讻讬 讛诐 谞砖诪专讬诐.
讗讬 谞诪讬 注砖讛 讛讚诪讬讜谉 讘砖讜砖谞讬诐 讚讗讬转讗 讘讝讜讛专 讛拽讚讜砖 (讝讛专 驻专砖转 讘专讗砖讬转 讚祝 讗) 砖讜砖谞讛 讬转讘讗 注诇 砖诇砖志注砖专讛 注诇讬谉 讻诪谞讬谉 讗讞讚 讜诇讻谉 专诪讝 讘讗讜诪专讜 砖讜砖谞讬诐 注诇 讛讬讞讜讚.



"讻旨职驻侄诇址讞 讛指专执诪旨讜止谉 专址拽旨指转值讱职", 讗植驻执诇旨讜旨 专值讬拽指谞执讬谉 砖讈侄讘旨指讱职, 诪职诇值讗执讬诐 诪执爪职讜讜止转 讻旨职专执诪旨讜止谉 (砖讬专 讛砖讬专讬诐 讜, 讝) (讘专讗砖讬转 讻讝, 讻讝). 谞专讗讛 诇讬 讘住"讚 诪讛 砖注砖讛 讛讚诪讬讜谉 诇专诪讜谉 讻讬 讘专诪讜谉 讬砖 砖谞讬 诪讬谞讬谉 讛讗讞讚 诪转讜拽 诪转讞讬诇转讜 讜讛砖谞讬 注讬拽专讜 讞诪讜抓 讗讱 注诇 讬讚讬 砖讛讜讗 讚专 讘讗讬诇谉 讛专讘讛 讬转诪转拽 讜讬讛讬讛 讞砖讜讘 讬讜转专 诪讗讜转讜 讛诪转讜拽 诪注讬拽专讜. 讜爪讚讬拽讬诐 讙诪讜专讬诐 讬讚诪讜 诇专诪讜谉 诪转讜拽 诪转讞讬诇转讜 讜爪讚讬拽讬诐 砖讛讬讜 讘注诇讬 转砖讜讘讛 讚讜诪讬谉 诇专诪讜谉 砖转讞讬诇转讜 讞诪讜抓 讜住讜驻讜 诪转讜拽 砖讞砖讜讘 诪讗讚, 讻谉 讗诇讜 讬转讛驻讻讜 注讜讜谞讜转讬讛诐 诇讝讻讜讬讜转 讜讬讛讬讛 讛讞诪讜抓 讞砖讜讘 讜诪转讜拽.
讘专诐 诪拽砖讬诐 讚讗诐 讛诐 诪职诇值讗执讬诐 讗讬讱 拽专讬 诇讛讜 专值讬拽指谞执讬谉? 讜谞专讗讛 诇讬 讘住"讚 专值讬拽指谞执讬谉 诪爪讚 讛诪注砖讛 讜讛诐 诪职诇值讗执讬诐 诪爪讚 讛诪讞砖讘讛 砖谞讞砖讘转 诇讛诐 讻诪注砖讛 讗讜 讛诐 专值讬拽指谞执讬谉 诪爪讚 讛诪注砖讛 讜旨诪职诇值讗执讬诐 诪爪讚 讛讚讘讜专 砖诪砖诇讬诐 诇诪注砖讛 注诇 讚专讱 砖讗诪专讜 专讘讜转讬谞讜 讝"诇 注诇 驻住讜拽 讜旨谞职砖址讈诇职旨诪指讛 驻指专执讬诐 砖职讉驻指转值讬谞讜旨 (讛讜砖注 讬讚, 讙).
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讛诐 专值拽指谞执讬诐 诪驻讜注诇 注爪诪诐 讜讬讚诐 讜旨诪职诇值讗执讬诐 诪爪讚 讞诇拽 讗讞专讬诐 注诇 讚专讱 砖讛讬讛 讘讗诇注讝专 讘谉 讚讜专讚讬讗 (注讘讜讚讛 讝专讛 讬讝.) 砖讛讬讛 专讬拽诐 诪爪讚 注爪诪讜 讜谞转谞讜 诇讜 讘专讙注 讗讞讚 诪爪讜转 砖诇 讬讜讞谞谉 讻讛谉 讙讚讜诇 砖砖诪砖 砖诪讜谞讬诐 砖谞讛 讘讻讛讜谞讛 讙讚讜诇讛 讜诇讘住讜祝 谞注砖讛 爪讚讜拽讬 注讚 讻讗谉 讚讘专讬讜 谞专"讜.



"讜址讬旨指专址讞 讗侄转 专值讬讞址 讘旨职讙指讚指讬讜", 讗址诇 转旨执拽职专执讬 "讘旨职讙指讚指讬讜", 讗侄诇旨指讗 "讘旨讜止讙职讚指讬讜" (讘专讗砖讬转 讻讝, 讻讝). 讬砖 诇讛拽砖讜转 诪讛 砖讬讬讻讜转 诇讚专砖讛 讝讜 讘驻住讜拽 讝讛 讛讗诪讜专 注诇 讬注拽讘 讗讘讬谞讜 注"讛?
讜谞专讗讛 诇讬 讘住"讚 讚讬讚讜注 讚讛讘谞讬诐 谞拽专讗讬诐 诇讘讜砖讬谉 诇讗讘讜转诐 讬注谉 讻诪讜 砖讛讗讚诐 讬转讻讘讚 注诇 讬讚讬 讘讙讚讬诐 讞砖讜讘讬诐 讻诪讜 砖讗诪专 专讘讬 讬讜讞谞谉 (砖讘转 拽讬讙.) '拽专讬 诇诪讗谞讬讛 诪讻讘讚讜转讬讛' 讻谉 讬转讻讘讚 注诇 讬讚讬 讘谞讬讜 讜诇讻谉 专讗讛 讗转 讬讛讜砖注 诇讜讘砖 讘讙讚讬诐 爪讜讗讬诐 (讝讻专讬讛 讙, 讙) 讜讛讬讬谞讜 讚拽讗讬 注诇 讘谞讬讜 砖谞砖讗讜 谞砖讬诐 谞讻专讬讜转. 讜讻讗谉 讗诪专 '讜址讬旨指专址讞 讗侄转 专值讬讞址 讘旨职讙指讚指讬讜' 讻诇讜诪专 专讗讛 讘专讜讞 讛拽讜讚砖 讗转 讘讙讚讬讜 砖诇 讬注拽讘 讗讘讬谞讜 注"讛 讜讛讻讜谞讛 砖专讗讛 讗转 讝专注讜 讛讘讗讬诐 讘讚讜专讜转 讛讘讗讬诐 砖谞拽专讗讬诐 讘讙讚讬讜 讜讗诪专 注诇 讝讛 讗址诇 转旨执拽职专执讬 '讘旨职讙指讚指讬讜' 讗侄诇旨指讗 '讘旨讜止讙职讚指讬讜' 讻诇讜诪专 讙诐 讗转 讛讘谞讬诐 砖讛诐 讘讜讙讚讬讜 讜讗讬谉 专讗讜讬谉 诇讛讬讜转 谞讞砖讘讬诐 讘讙讚讬讜.
讜讚讬讬拽 诇讛 诪谉 讬转讬专 讗转 讚讛讜讛 诇讬讛 诇诪讬诪专 '讜址讬旨指专址讞 讘旨职讙指讚指讬讜' 讜讗诪专 '讗侄转' 诇专讘讜转 '讘旨讜止讙职讚指讬讜'. 讗讜 讬诇讬祝 诇讛 诪谉 讬转讬专 转讬讘转 '专值讬讞址' 讚讛讜讛 诇讬讛 诇诪讬诪专 '讜址讬旨指专址讞 讗侄转 讘旨职讙指讚指讬讜' 讜诇诪讛 讗诪专 '专值讬讞址 讘旨职讙指讚指讬讜'. 讜注谞讬谉 讛专讬讞 砖讛专讬讞 讘讛诐 讛讬讗 讛专讙砖讛 谞驻砖讬讬转 讻诪讜 砖讗诪专讜 讘讗讘讜转 讚专讘讬 谞转谉 (讗讘讜转 讚专讘讬 谞转谉 讟讝, 讘) 砖砖讙专 诇讜 [诇专讘讬 爪讚讜拽] 砖诇讟讜谉 讗讞转 砖转讬 讝讜谞讜转 诪拽讜砖讟讜转 讜讛讬讜 诪转谞驻诇讜转 注诇讬讜 讻诇 讛诇讬诇讛 讝讗转 讗讜诪专转 讞讝讜专 讗爪诇讬 讜讝讗转 讗讜诪专转 讞讝讜专 讗爪诇讬 讜讛讬讛 讬讜砖讘 讘讬谞讬讛谉 讜诪专拽拽 讜诇讗 驻谞讛 讗诇讬讛谉 讛诇讻讜 诇讛谉 讜讛拽讘讬诇讜 驻谞讬 讛砖诇讟讜谉 讜讗诪专讜 诇讜 砖讜讛 诇讛诐 诪讜转 诪砖转转谞谞讜 诇讗讬砖 讛讝讛! 砖诇讞 讜拽专讗 诇讜 讗诪专 诇讜 诪驻谞讬 诪讛 诇讗 注砖讬转 注诐 讛谞砖讬诐 讛诇诇讜 讻讚专讱 砖讘谞讬 讗讚诐 注讜砖讬谉 诇谞砖讬诐? 讗诪专 诇讜 诪讛 讗注砖讛 专讬讞谉 讘讗 注诇讬 诪讘砖专 谞讘讬诇讜转 讜讟专驻讜转 讜砖专爪讬诐! 注讬讬谉 砖诐.
讜讛谞讛 诇讗讬砖 爪讚讬拽 讜拽讚讜砖 讻专讘讬 注拽讬讘讗 讬讘讗 诇讜 专讬讞 专注 诪讻诇 讚讘专 讗住讜专 讗讱 诇讗讚诐 驻砖讜讟 讬讘讗 诇讜 专讬讞 专注 诪讗砖转讜 讛谞讚讛 讚讜拽讗 讻讬 讛讗专转 砖诐 讬志讛 砖讘讬谉 讗讬砖 诇讗砖转讜 谞讜转谉 诇讗讬砖 讛专讙砖讛 讝讜 讜讝讛讜 砖谞讗诪专 '讜址讬旨指专址讞 讗侄转 专值讬讞址 讘旨职讙指讚指讬讜' 讛专讬讞 讗讜转讛 砖注讛 讘专讜讞 讛拽讜讚砖 注谞讬谉 讻讞 讜讛专讙砖讛 砖诇 讛专讬讞 砖讬讛讬讛 诇讘讙讚讬讜 砖讛诐 讝专注讜 砖诇 讬注拽讘 讗讘讬谞讜 注"讛 讜讗驻讬拽 诇讛讜 讘砖诐 讘旨职讙指讚指讬讜 讻讚讬 诇诇诪讚 讘讝讛 讙诐 注诇 讘旨讜止讙职讚指讬讜 转诪爪讗 讗爪诇诐 讛专讙砖转 专讬讞 专注 诪谞砖讬诐 谞讚讜转 讜讬诪讗住讜 讘诐 讜讗祝 注诇 驻讬 砖讗讜转讛 砖注讛 讗讜转诐 讛讗谞砖讬诐 讛诐 讘讜讙讚讬讜 讘砖讗专 诪讬诇讬 讜讘讗诪转 讚讘专 讝讛 谞专讗讛 讘讞讜砖 砖讛讗讚诐 诪专讬讞 专讬讞 专注 诪谉 讛谞讚讛 讜讘驻专讟 讘讞讜诐 讛诪讟讛 讘注转 砖讛讬讗 讬砖谞讛 注诇讬讛.



讛址砖讈职转旨指讗 诪指讗谉 诇执讘旨指注执讬 专址讞植诪值讬 注指诇指谉. 讻转讘 讛专讘 驻转讞 注讬谞讬诐 讝"诇 诪拽砖讬诐 诪讛讻讗 注诇 诪讛 砖讗诪专 诪砖讛 专讘讬谞讜 注"讛 讛值谉 讘职旨注讜止讚侄谞执旨讬 讞址讬 注执诪指旨讻侄诐 讛址讬旨讜止诐 诪址诪职专执讬诐 讛直讬执转侄诐 注执诐 讛殖' 讜职讗址祝 讻执旨讬 讗址讞植专值讬 诪讜止转执讬 (讚讘专讬诐 诇讗, 讻讝) 讜诪讗讬 拽诇 讜讞讜诪专 讝讛, 讚讛讗 讛讻讗 讗讞专 驻讟讬专转 专讘讬 讝讬专讗 注讘讚讜 转砖讜讘讛 讜讘讞讬讬讜 诇讗 注讘讚讬? 注讬讬谉 砖诐.
讜谞专讗讛 诇讬 讘住"讚 讚拽诇 讜讞讜诪专 砖注砖讛 诪砖讛 专讘讬谞讜 注"讛 讛讜讗 注诇 注谞讬谉 讗讞专 讜讛讜讗 讻讬 专讗讛 讘讝诪谞讜 讻诇 讬砖专讗诇 讛讬讜 爪讚讬拽讬诐 讗讱 诇驻注诪讬诐 讛讬讛 讛讬爪专 讛专注 诪讻砖讬诇诐 诇讞讟讜讗 诇注砖讜转诐 '诪址诪职专执讬诐' 讘讗讬讝讛 讞讟讗 讜讛诐 讛讬讜 转讻祝 诪转讞专讟讬诐 讜砖讘讬诐 讜诇讗 讛讬讜 诪砖讜拽注讬诐 讘讗讜转讜 讞讟讗 讞"讜 讜讛讻讬 拽讗诪专 诇讛诐 诪砖讛 专讘讬谞讜 注"讛 讻讬 诪谉 讛专讗讜讬 讻诇 讝诪谉 砖讗谞讬 讞讬 注诪讻诐 诇讗 讬讜讻诇 讛讬爪专 讛专注 诇讛讻砖讬诇 讗转讻诐 讻讬 讗诪专讜 专讘讜转讬谞讜 讝"诇 (诪砖谞讛 讗讘讜转 讚, 讬讘) 诪讜止专指讗 专址讘指旨讱职 讻职旨诪讜止专指讗 砖指讈诪指讬执诐, 砖讛讗讚诐 讛专讜讗讛 讗转 专讘讜 爪专讬讱 砖讬讚诪讛 诇讜 讻讗诇讜 注讜诪讚 诇驻谞讬 讛砖讻讬谞讛 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 讞址讬 讛殖' 讗直诇止拽值讬 讬执砖职讉专指讗值诇 讗植砖侄讈专 注指诪址讚职转执旨讬 诇职驻指谞指讬讜 (诪诇讻讬诐 讗' 讬讝, 讗) 讜讘讜讚讗讬 讚讛专讜讗讛 注爪诪讜 注讜诪讚 诇驻谞讬 讛砖讻讬谞讛 诇讗 讬讞讟讗 讜注诐 讻诇 讝讛 讗转诐 讛讬讬转诐 谞讻砖诇讬诐 讜诪诪专讬诐 讛讬讬转诐 讻讬 讘注讜讚谞讬 讞讬 注诪讻诐 砖讬砖 诇讻诐 住讙讜诇讛 讙讚讜诇讛 砖诇讗 转讛讬讜 谞讻砖诇讬诐 讘讞讟讗 讜讻诇 砖讻谉 讗讞专 诪讬转讛 砖讗讬谉 讗转诐 专讜讗讬谉 讗讜转讬 砖讬讜讻诇 讛讬爪专 讛专注 诇讛讻砖讬诇 讗转讻诐 讻讬讜谉 讚讗讬谞谞讬 诇驻谞讬讻诐 讜讗讬谉 讘讬讚讻诐 讗讜转讛 讛住讙讜诇讛. 谞诪爪讗 讚讘专讬讜 讛诐 拽诇 讜讞讜诪专 注诇 注谞讬谉 讗讞专 讜诇讗 诪讚讘专 讘讛讗讬 注谞讬讬谞讗 讚讛讬讛 讘讛讛讜讗 讘专讬讜谞讬 讜诪讛 砖转讬专抓 讛专讘 讝"诇 砖诐 讬讘讗 谞讻讜谉 诇诪讗谉 讚讗诪专 '讗址讞植专值讬' 诪讜驻诇讙 (讘专讗砖讬转 专讘讛 诪讚, 讛) 讻讬 诪砖讛 专讘讬谞讜 注"讛 诇讗 讗诪专 '讗址讞址专' 讗诇讗 讗诪专 '讗址讞植专值讬' 专爪讜谞讜 诇讜诪专 讗讞专 砖转讬诐 讗讜 砖诇砖 讚讜专讜转.
讘专诐 讗讬讻讗 诇诪讬讚拽 讚讗诪讗讬 讻砖诇 讻讜讞诐 讚讛谞讱 讘专讬讜谞讬 讜讛诇讗 讙讚讜诇讬诐 爪讚讬拽讬诐 讘诪讬转转谉 (讞讜诇讬谉 讝:) 讬诇讻讜 注诇 拽讘专讜 讜讬讘拽砖讜 诪诪谞讜 砖讬转驻诇诇 注诇讬讛诐 讜讻讘专 讗诪专讜 讘讝讜讛专 讛拽讚讜砖 (讝讜讛专 讞诇拽 讘' 讚祝 讟讝) 讗诇诪诇讗 转驻诇转 讛诪转讬诐 注诇 讛讞讬讬诐 诇讗 讛讬讜 诪转拽讬讬诪讬诐 讛讞讬讬诐 讘注讜诇诐, 讜注讜讚 诪讛讬讻谉 讬讚注讜 砖讛讬讛 诪转驻诇诇 注诇讬讛诐 讚讬诇诪讗 讛讬讛 诪拽专讘诐 讘诇讘讚?
讜谞专讗讛 诇讬 讘住"讚 注诇 驻讬 诪讛 砖讗诪专讜 专讘谞讬 讗砖讻谞讝 讘讘讬讗讜专 诪讗诪专 讛讙诪专讗 讚转注谞讬转 (转注谞讬转 讻讗:) 讘住讜专讗 讛讜讛 讚讘专 讜讘砖讘讬讘讜转讬讛 讚专讘 诇讗 讛讜讛 住讘讜专 讻讜诇讬 注诇诪讗 讚讛讬讛 讝讛 诪讞诪转 讝讻讜转 专讘 讜讛讙讬讚讜 讘讞诇讜诐 '专讘 谞驻讬砖 讝讻讜转讬讛 讟讜讘讗' 讜诪讛 砖诇讗 讛讬讛 讚讘专 讛讬讬谞讜 讘砖讘讬诇 讗讚诐 讗讞讚 砖讛讬讛 讚专 砖诐 讜讛讬讛 诪砖讗讬诇 诪专讗 讜讞爪讬谞讗 诇爪专讻讬 拽讘讜专讛 注讬讬谉 砖诐.
讜诪拽砖讬诐 讻讬讜谉 讚谞驻讬砖 讝讻讜转讬讛 讚专讘 讬转诇讜 讛谞住 讘讝讻讜转 专讘 讚讘讻诇诇 诪讗转讬讬诐 诪谞讛? 讜转讬专爪讜 讗诐 诇讗 讛讬讛 讚专 砖诐 讗讜转讜 讛讗讬砖 讛讬讛 讘讗 讘砖讻讜谞转 专讘 讚讘专 讜讗诇讬讜 诇讗 讬讙讬注 讜诇讻谉 讝讜 讙专讬注讜转讗 讘转讜拽驻讬讛 讚专讘 讗讱 讛住讬讘讛 讛讬讗 砖讛讬讛 讗讜转讜 讗讬砖 讚专 砖诐 讜讗诐 讛讬讛 讚讘专 讘讗讜转讛 砖讻讜谞讛 讛讬讛 讛诪砖讞讬转 谞讜讙注 讘讗讜转讜 讛讗讬砖 讜诇讻谉 讘注讘讜专讜 诇讗 讘讗 讛诪砖讞讬转 诇讗讜转讛 砖讻讜谞讛, 诪讛 砖讗讬谉 讻谉 专讘 讗驻讬诇讜 讗诐 讬讛讬讛 讛诪砖讞讬转 注讜砖讛 讛砖讞转讛 讗爪诇讜 诪诪砖 诇讗 讛讬讛 诇讜 专砖讜转 诇讬讙注 讘讜 注讚 讻讗谉 讚讘专讬讛诐.
讜讘讝讛 讬转讜专抓 讗讜转讜 讚拽讚讜拽 砖讚拽讚拽谞讜 诪讛讬讻讗 讬讚注讬 讚讛讜讛 讘注讬 专讞诪讬 注诇讬讬讛讜? 讜讘讝讛 谞讬讞讗 讻讬 讛诪讛 专讗讜 砖讛讬讛 诪拽专讘 讗讜转诐 讜讛诐 讬讜讚注讬诐 讘注爪诪诐 砖讛诐 专砖注讬诐 讙诪讜专讬诐 讜讛讜讗 爪讚讬拽 讜讗讬讱 讬转讻谉 砖讬讛讬讛 讛爪讚讬拽 讗讜讛讘 讗转 讛专砖注 讜讛诇讗 讻转讬讘 诪职砖址讉谞职讗侄讬讱指 讛殖' 讗侄砖职讉谞指讗 (转讛诇讬诐 拽诇讟, 讻讗) 转讻诇讬转 砖谞讗讛 砖谞讗转讬诐 注诇 讻谉 讜讚讗讬 诇讗 讛讬讛 讗讜讛讘 讗讜转诐 讘诇讘 讗诇讗 诪拽专讘 讗讜转诐 诇驻谞讬诐, 讜讻讬讜谉 砖讛讜讗 讚专 注诪讛诐 讘砖讻讜谞讛 讗讞转 讗讬讱 讬转拽专讘 讜讚专 注诪讛诐 讜诇讗 讬专讗 诪谉 讛驻讜专注谞讜转 讛专讗讜讬讛 诇讘讗 注诇讬讛诐 讘注讘讜专 转讜拽祝 专砖注转诐? 注诇 讻谉 讘讜讚讗讬  专讘讬 讝讬专讗 讛讜讗 讛讬讛 诪转驻诇诇 注诇讬讛诐 砖诇讗 转讘讗 注诇讬讛诐 驻讜专注谞讜转 讘注讘讜专 专砖注转诐 讻讚讬 砖诇讗 讬讛讬讛 谞讻讜讛 讘讙讞诇转谉, 讚讻讬讜谉 砖谞讬转谉 专砖讜转 诇诪砖讞讬转 讗爪诇诐 讬诇拽讛 讙诐 讛讜讗 讜讻诪讜 砖讗诪专讜 讘讞诇讜诐 注诇 讗讜转讜 讛讗讬砖 砖讛讬讛 诪砖讗讬诇 诪专讗 讜讞爪讬谞讗 砖谞讬爪讜诇讛 讻诇 讛砖讻讜谞讛 讘注讘讜专讜 讻讚讬 砖诇讗 讬讛讬讛 诇讜拽讛 注诪讛诐. 讜注诇 讻谉 讻讬讜谉 讚讬讚注 砖讛诐 专砖注讬诐 讙诪讜专讬诐 讜专讗讜讬讬诐 诇讘讗 注诇讬讛诐 驻讜专注谞讜转 讜注诐 讻诇 讝讛 讛讬讛 讚专 讘砖讻讜谞讛 砖诇讛诐 讜诇讗 讘专讞 诪驻讞讚 讛驻讜专注谞讜转 诪讜讻专讞 诇讜诪专 砖讛讬讛 诪转驻诇诇 注诇讬讛诐 砖诇讗 转讘讗 注诇讬讛诐 驻讜专注谞讜转 讗讱 注转讛 砖讻讘专 谞驻讟专 诪讬 讬转驻诇诇 诇住诇拽 讛驻专注谞讜转 诪讛诐 砖诇讗 转讘讗 注诇讬讛诐 讜诇讻讱 注砖讜 转砖讜讘讛.
讜讘讝讛 讬讜讘谉 讘住"讚 讛讟注诐 讚拽专讬 诇讬讛 讻讗谉 '拽职讟执讬谞指讗 讞植专执讬讱职 砖讈指拽值讬' 讜讛讬讬谞讜 诇讜诪专 讛讜讗 讘讗诪转 讛讬讛 爪讚讬拽 讙诪讜专 讜讗讬谉 诇讜 驻讞讚 诪谉 讛诪砖讞讬转 讗驻讬诇讜 讗诐 转讘讗 讛驻专注谞讜转 住诪讜讱 诇讜 讜讻诪讜 砖讗诪专讜 讘讞诇讜诐 注诇 专讘 谞驻讬砖 讝讻讜转讬讛, 讗讱 诇讛讬讜转讜 '拽讟讬谞讗' 专爪讜谞讜 诇讜诪专 注谞讬讜 讞砖讘 注爪诪讜 讻讗讜转讜 讛讗讬砖 讚讛讜讛 诪砖讗讬诇 诪专讗 讜讞爪讬谞讗 讗砖专 讘砖讘讬诇讜 诇讗 讘讗讛 讛驻讜专注谞讜转 讻诇诇 讘讗讜转讛 砖讻讜谞讛 讻讚讬 砖诇讗 讬诇拽讛 讜诇讻谉 拽专讜 诇讬讛 '拽职讟执讬谞指讗 讞植专执讬讱职 砖讈指拽值讬' 专爪讜谞讜 诇讜诪专 讗祝 注诇 讙讘 讚讞专讬讱 砖拽讬讛 砖讘讚讜拽 讜诪谞讜住讛 砖讛讜讗 爪讚讬拽 讙诪讜专 注诐 讻诇 讝讛 拽讟讬谞讗 讛讜讛 讘驻谞讬 注爪诪讜 砖讛讬讛 注谞讜 讜拽讟谉 讘驻谞讬 注爪诪讜 砖诇讗 讛讬讛 讞讜砖讘 注爪诪讜 诇爪讚讬拽 讙诪讜专.



讛址拽旨指讚讜止砖讈 讘旨指专讜旨讱职 讛讜旨讗 讟指讘址注 讻旨指诇 讗指讚指诐 讘旨职讞讜止转指诪讜止 砖讈侄诇 讗指讚指诐 讛指专执讗砖讈讜止谉, 讜职讗值讬谉 讗侄讞指讚 诪值讛侄诐 讚旨讜止诪侄讛 诇址讞植讘值专讜止. 驻讬专讜砖 讗诇 转讗诪专 讗诐 讞讘谞讜 讘讚诪讜 砖诇 讝讛 讘诪讛 谞讞砖讘 讝讛 讛讬讞讬讚 讘讬谉 专讘讜讬 讗诇驻讬诐 讜专讘讘讜转 讘谞讬 讗讚诐 讜讘讟讬诇 诇讙讘讬讬讛讜 讜讛讬讛 讻诇讗 讛讬讛! 诇讝讛 讗诪专 讟讘注 讻诇 讗讞讚 讘讞讜转诪讜 讜讗讬谉 讗讞讚 诪讛诐 讚讜诪讛 诇讞讘讬专讜 讜注诇 讻谉 讛讜讛 讚讘专 讞砖讜讘 讘驻谞讬 注爪诪讜 讜讗讬谞讜 讘讟诇 讗驻讬诇讜 讘讗诇驻讬 讗诇驻讬诐 专讘讘讜转.





注专讜讱 诇谞专

讘诪转谞讬转谉 砖诪讗 讗讬 讗转诐 讬讜讚注讬诐 砖住讜驻谞讜 诇讘讚讜拽 讗转讻诐 讘讚讜"讞: 驻讬' 讜讗诐 注讚讬 砖拽专 讗转诐 转讻讞砖讜 注爪诪讻诐 讜转驻住诇讜 注讬"讝 诇注讚讜转 讗"谞 注"讬 讚讜"讞 转讘讜讗讜 诇讬讚讬 讛讝诪讛 讗诐 砖拽专 讗转诐 诪注讬讚讬诐 讜转诪讜转讜:



讘专砖"讬 讚"讛 讗诇 讬讞住专 讛诪讝讙. 讗诇 讬讞住专讜: 诇注讬诇 (讚祝 讬"讚 注"讘) 驻讬专砖讜 讛转讜住' 注讜讚 驻讬' 讗讞专 讘砖诐 讬"诪 讗讻谉 诇驻讬' 讝讛 拽"拽 讚讗"讻 诇专"讬 讚住讜讘专 讚住谞讛讚专讬谉 讙讚讜诇讛 讛讬转讛 砖诇 砖讘注讬诐 诇讗 诇讬讘注讬 讚诇讬砖转讬讬专 专拽 讻"讗 讜讛专讬 诇讗 诪爪讬谞讜 讚驻诇讬讙 专' 讬讛讜讚讛 讗讛讱 讚讬谞讗 讚讘注讬谞谉 讻"讙:



讘讚"讛 诇爪讗转 诇注住拽讬讜. 讞讜抓 诇诇砖讻讛 注讻"诇: 讚拽讚拽 诇驻专砖 讻谉 讚讗讬 诇讚讘专 诪爪讜讛 诪讜转专 讗驻讬诇讜 诇讗 谞砖转讬讬专讜 讻"讙 讻讚诪讜讻讞 诪住讜讙讬谉 讚诇注讬诇 (讚祝 讬"讚). 注"砖:



讘转讜住驻转 讚"讛 讛转讜专讛 讛注讬讚讛. 诪讬讛讜 讛讬讻讗 讚诇讗 讘注诇: 讛讗 讚诇讗 转讬专爪讜 讛转讜住' 诇驻"讝 讘拽讬爪讜专 讚讛"讟 讚谞讚讛 砖专讬 诇讬讞讜讚讬 讟驻讬 诪砖讗专 注专讬讜转 讻讬讜谉 讚讘注诇 讚讗"讻 讚诪讞诇拽讬谞谉 讘谞讚讛 讘讬谉 讘注诇 诇诇讗 讘注诇 讙诐 讘砖讗专 注专讬讜转 讛讬讛 诇谞讜 诇讞诇拽 讻谉 讜讗"讻 讗诐 讻讘专 讘讗 注诇 讗讞讚 诪讛注专讬讜转 讻砖注讚讬讬谉 诇讗 讛讬转讛 诇讜 注专讜讛 注"讬 讗讜谞住 讜驻讬转讜讬 讜讗讞"讻 谞注砖讛 诇讜 注专讜讛 转讛讬讛 诪讜转专 诇讛转讬讬讞讚 注诪讜 讜讝讛 讜讚讗讬 讗住讜专 诇讻谉 注"讻 讛讜爪专讻讜 讛转讜住' 诇讟注诐 砖住讜驻讜 诇讛讟讛专 讜诇讻谉 诇讗 谞诇注"讚 驻讬' 诪讛专"诐 砖驻讬' 讚讛讗讬 讜诪讬讛讜 砖讻' 讛转讜住' 讛讜讗 讻诪讜 转讬专讜抓 诇讞讜讚:





诪专讗讬转 讛注讬谉

砖专专讱 讝讜 住谞讛讚专讬谉. 讗驻砖专 诇专诪讜讝 讘诪"砖 驻"拽 讚讘专讻讜转 诪"讚 讚讬谞讗 砖诇诪讗 讘注诇诪讗 讛讜讗 拽诪"诇 讚讚讬谞讗 谞诪讬 讛讬讬谞讜 转讜专讛 讛谞讛 讻讬 讻谉 讬砖 诇专诪讜讝 砖专专讱 讙讬诪讟专讬讗 转讜砖讬讛 注诐 讛讻讜诇诇 砖诐 专诪讝 讚住谞讛讚专讬谉 砖讚谞讬诐 诇讗 转讬诪讗 讚讬谞讗 砖诇诪讗 讗诇讗 讚讬谞讗 讛讬讗 转讜砖讬讛 讜讝讗转 讛转讜专讛. 讜讗驻砖专 诇专诪讜讝 讚讻讜谞转 住谞讛讚专讬谉 诇砖驻讜讟 爪讚拽 诇讬讞讚 拽讘讛"讜 砖讛讜讗 转"转 讛专讜诪讝 诇诪砖驻讟 爪讚拽 专讜诪讝 诇专讞诇 讜讻砖讚谞讬诐 诪砖驻讟 爪讚拽 诪讻讜讜谞讬诐 诇讬讞讚 拽讘讛"讜 诪砖驻讟 爪讚拽 讙诐 诇转拽谉 诇讗讛 砖讘讛 专讜诪讝 讛诪砖驻讟 讻诪"砖 专讘讬谞讜 讛讗专"讬 讝"诇 讻讬 讘讗 诇砖驻讜讟 讗转 讛讗专抓 专"转 诇讗讛 讻讬 诪诪谞讛 讛诪砖驻讟 注讻"诇 讜讝讛讜 讗讙谉 讛住讛专 讗讙谉 砖诪讙讬谉 注诇 讻诇 讛注讜诇诐 讻讚讗诪专讜 讘住讜讙讬讬谉 讛住讛专 注诐 讚' 讗讜转讬讜转 讙讬诪讟专讬讗 诇讗讛 专讞诇 讻诇讜诪专 讛讬讗 诪讙讬谞讛 注诇 讻诇 讛注讜诇诐 讘砖讻专 砖诪讬讞讚讬谉 诇讗讛 讜专讞诇 讜讗"砖 讛讛讬"讘 讜讛专讘 注讬讜谉 讬注拽讘 讻转讘 砖讚讬诪讛 诇讟讘讜专 讘讗讜诪专讜 砖专专讱 诇诇诪讚 讛注谞讜讛 讻讟讘讜专 砖讛讜讗 谞诪讜讱 讜讻讜' 注"砖 讜诇驻"讝 讗驻砖专 讚住讛专 讛讜讗 讻讬谞讜讬 诇砖讻讬谞讛 砖讛讬讗 讛诇讘谞讛 讜讝"砖 砖专专讱 砖讛讜讗 专诪讝 诇注谞讜讛 讘讝讛 讛讜讗 讗讙谉 讛住讛专 讚讛注谞讬讜 诪专讻讘讛 诇砖讻讬谞讛:


讛转讜专讛 讛注讬讚讛 注诇讬谞讜 砖讗驻讬诇讜 住讜讙讛 讘砖讜砖谞讬诐 讜讻讜' 专"诇 讗诪专 诪讛讻讗 讻驻诇讞 讜讻讜' 专"讝 讗诪专 讜讬专讞 讗转 专讬讞 讘讙讚讬讜 讜讻讜'. 讛谞讛 讘讗讜 讛诇讬诪讜讚讬诐 讘住讚专 谞讻讜谉 讘讚专讱 诇讗 讝讜 讗祝 讝讜. 住讜讙讛 讘砖讜砖谞讬诐 讜诇讗 讝讜 讚讗讬讬专讬 讘讻砖专讬诐 讜转"讞 讗祝 讝讜 讗驻讬诇讜 专拽谞讬谉 砖讛诐 注诪讬 讛讗专抓 讜诇讗 讝讜 注诪讬 讛讗专抓 讗诇讗 讗祝 讗讬讝讛 砖谞专讗讛 讻专砖注 讻转讬讘 专讬讞 讘讜讙讚讬讜:


讛专讛专讜 讘诇讘讬讛讜 讜注讘讚讜 转砖讜讘讛. 讜讝讻讜转 专讘讬 讝讬专讗 住讬讬注诐 讚讙讚讜诇讬诐 爪讚讬拽讬诐 讜讻讜' 讜讝讻讜转讬讛 讗讛谞讬 诇讛讜 讚注讘讜讚 转砖讜讘讛 讜讘讞讬讬讜 讗讬谉 住驻拽 讚讻诪讛 讝诪谞讬 讛专讛专讜 转砖讜讘讛 讗讘诇 讛砖转讗 讛专讛专讜 讜注讘讚讜 转砖讜讘讛: 
讜讛谞讛 诪讛讻讗 诪拽砖讬诐 注诇 诪"砖 诪砖讛 专讘讬谞讜 注"讛 讛谉 讘注讜讚谞讬 讞讬 注诪讻诐 诪诪专讬诐 讛讬讬转诐 讜讗祝 讻讬 讗讞专讬 诪讜转讬 讚诪讛 拽"讜 讛讜讗 讝讛 讜讛专讬 讛谞讬 讚讛讜讜 讘砖讘讬讘讜转讬讛 讚专讘讬 讝讬专讗 讚讘讞讬讬讜 诇讗 注砖讜 转砖讜讘讛 讜讗讞"讻 注砖讜. 讜讻讘专 讗谞讬 注谞讬 讘驻转讞 注讬谞讬诐 讻转讘转讬 讘讝讛. 讜注转讛 谞"诇 讚讗驻砖专 诇讜诪专 讚讻诇 讛讙讚讜诇 诪讞讘讬专讜 讬爪专讜 讙讚讜诇 诪诪谞讜 讜讛讟注诐 讚讻谞讙讚 谞驻砖讜 讘拽讚讜砖讛 诪讗讜转讛 诪讚专讙讛 讻谞讙讚讛 讘讗 诇讜 讛讬爪讛"专 诪讛住讟"讗 讻谞讜讚注 诪讚讘专讬 专讘讬谞讜 诪讛专讞"讜 讝"诇 讘砖注专讬 拽讚讜砖讛 讜砖诐 诪讘讜讗专 讘讗专 讛讟讬讘 讗"讻 讗讬谉 专讗讬讛 诪讛谞讬 讚讛讜讜 讘讚讜专 专' 讝讬专讗 讘讚讜专 讗诪讜专讗讬诐 讗讞专讜谞讬诐 讚谞驻砖 砖诇讛诐 诪诪讚专讙讛 转讞转讜谞讛 讜讛讬爪讛"专 砖诇讛诐 诇讗 讛讬讛 讻"讻. 诪砖讗"讻 讚讜专 讚注讛 诪诪讚专讙讛 注诇讬讜谞讛 讚讙诐 讛讬爪讛"专 讞讝拽 诪讗讚 讜讘砖诇诪讗 讘讞讬讬 诪砖讛 专讘讬谞讜 讘讘讗 砖驻注 讙讚讜诇 讜诪讜专讗 诪诪谞讜 讗讛谞讬 诇讞讝讜专 讘转砖讜讘讛 讜注"讝 拽讗诪专 讚讗讞专讬 诪讜转讜 诇转讜拽祝 讬爪专诐 讬讜住讬驻讜 诇讞讟讜讗 讜讛讜讗 拽"讜 讟讜讘 诇驻讬 注专讱 谞驻砖诐. 讗"谞 讗驻砖专 诪注讬谉 讝讛 讘住讙谞讜谉 讗讞专 讻讬 讗谞砖讬 讻谞讛"讙 讘讬讟诇讜 讬爪讛"专 讚注"讝 讜讗祝 讚注专讬讜转 住诪讬讜讛讜 诇注讬谞讬讛 讜诪砖讜"讛 讗讞专 专' 讝讬专讗 讛讚专讬 讛谞讬 讜注讘讚讜 转讬讜讘转讗. 讗诪谞诐 讘讬诪讬 诪砖讛 专讘讬谞讜 注"讛 讚讗讝 讛讬爪讛"专 讚注"讝 讘转讜拽驻讜 砖驻讬专 注讘讬讚 拽"讜 讚诇转讜拽祝 讛讬爪讛"专 讚注"讝 诇讗 住讙讬 讘讛专讛讜专 讻讬 讛谞讬 讜讚讜"拽:


讚讬谞讬 谞驻砖讜转 讚诪讜 讜讚诐 讝专注讬讜转讬讜 讜讻讜' 砖讻谉 诪爪讬谞讜 讘拽讬谉 讜讻讜'. 砖诪注转讬 诪拽砖讬诐 诪诪砖谞转谞讜 注诇 诪"砖 讘住驻专 诇讘 讗专讬讛 驻专砖转 转爪讗 诪砖诐 讙讗讜谉 讗讞讚 诪讛专"专 诪砖讛 讝"诇 讘讛讗 讚讻转讬讘 拽讜诇 讚诪讬 讗讞讬讱 爪讜注拽讬诐 讜讗诪专讜 专讝"诇 讚诪讜 讜讚诐 讝专注讬讜转讬讜 讚讛讗 讗讬谉 讘谉 讚讜讚 讘讗 注讚 砖讬讻诇讜 讻诇 讛谞砖诪讜转 砖讘讙讜祝 讜诪讛 讝讜 爪注拽讛 砖诇 讝专注讬讜转讬讜 讛讗 讬讻讜诇讬诐 诇爪讗转 注"讬 讗讞专 讜转讬专抓 讚讗诐 讛讬讛 拽讬谉 爪讚讬拽 诇讗 讛讬讜 爪讜注拽讬诐 讚讛讬讜 讬讻讜诇讬诐 诇爪讗转 注"讬 讝专注讜 讗讘诇 拽讬谉 讛讬讛 专砖注 讜讛讘诇 爪讚讬拽 诇讻讱 爪注拽讜 讚讛讬讜 专讜爪讬诐 诇爪讗转 诪讛讘诇 讛爪讚讬拽 讜诇讗 诪拽讬谉 砖讛讜讗 专砖注 注讻"讚 讜拽砖讛 讚讛转讬谞讞 讻砖拽讬谉 讛专讙 讛讘诇 讗讘诇 诇讜诪专 讝讛 注诇 讻诇 讗讚诐 讜诇讜诪专 砖讻谉 诪爪讬谞讜 讘拽讬谉 诇讗 讗"砖. 讜讬砖 诇讬砖讘 拽爪转 讚诪注讬谉 讚讜讙诪讗 讬爪注拽讜 讛谞驻砖讜转 砖讛讬讛 谞讞 诇讛诐 诇爪讗转 诪讗讚诐 讝讛 诇驻讬 砖专砖 谞驻砖诐 讜讻讬讜爪讗 讜注转讛 砖谞讛专讙 讬砖 诇讛诐 爪注专 讜讚讜拽 讜讛讗专讱. 讜讘住驻专 驻注谞讞 专讝讗 驻专砖转 讘专讗砖讬转 讻转讘 讘拽讬爪讜专 讻诪"砖 讛专讘 讛谞讝讻专 注"砖:

砖专专讱 讝讜 住谞讛讚专讬谉 讜讻讜'. 讗驻砖专 诇专诪讜讝 讘讻转讜讘 讘讚专讱 讝讛 砖专专讱 讻诇讜诪专 住谞讛讚专讬谉 讘讛讬讜转诐 讘诇砖讻转 讛讙讝讬转 砖讛讬讗 讟讘讜专讜 砖诇 注讜诇诐 讜谞拽专讗讬诐 注诇 砖诐 讝讛 砖专专讱 讗讝 转讜专讛 讬讜爪讗讛 诇讻诇 讬砖专讗诇 讘讻诇 讛讚讬谞讬诐 砖讘注讜诇诐 讜讝讛讜 讗诇 讬讞住专 讛诪讝讙 砖诇讗 讬讞住专 砖讜诐 讚讬谉 讻诪讜 砖驻讬专砖"讬 讘驻讬专讜砖 讛诪拽专讗. 讗诪谞诐 讻讗砖专 讗讬谞诐 讘诇砖讻转 讛讙讝讬转 讗讝 讞住专讬诐 讻诪讛 讚讬谞讬诐 讻诪讜 讝拽谉 诪诪专讗 讜讚讻讜转讬讛 讜讻讗讜诪专诐 讝"诇 讛诪拽讜诐 讙讜专诐. 讜讝讛讜 讘讟谞讱 注专讬诪转 讞讟讬诐 讻诇讜诪专 讻砖讗讬谞诐 讘诪拽讜诪诐 讘讟讘讜专 专拽 谞讚讞讜 诪诪拽讜诪诐 讜拽讜专讗 诇讛诐 砖诐 讞讚砖 讘讟谞讱 讛讙诐 砖讞住专讜 诇讚讜谉 讻诪讛 注谞讬谞讬诐. 诪"诪 讚讜诪讬诐 诇注专讬诪转 讞讬讟讬诐 砖谞讛谞讬诐 诪讛诐 讜诪讝讜谉 诇讻诇讗 讘讛讜. 讜讗祝 讗诐 讘讟诇讜 住谞讛讚专讬谉 讗祝 讘"讚 驻砖讜讟 砖讙讜讝专 讜讛讜讗 讙讝专讛 拽诇讛 砖讗讬谞诐 诪住谞讛讚专讬谉 讜诇讗 诪讜诪讞讬诐 注讻"讝 砖讜诪专讬诐 讬砖专讗诇 讜讝讛 专诪讝 住讜讙讛 讘砖讜砖谞讬诐 砖讚讬 诇讛诐 讗祝 讘讙讚专 拽诇 诪讘"讚 讻诇 讚讛讜讗:

